Jonatan Netanyahu (Hebreeus: יונתן "יוני" נתניהו Yonatan "Yoni" Netanyahu; 13 Maart 1946 – 4 Julie 1976) was 'n Israeli-oorlogsheld. Hy was 'n lid van die Israeli-weermag se elite "Sayeret Matkal"-eenheid. Die Medalje vir Voortreflike Diens (Hebreeus: עיטור המופת) is aan hom toegeken vir sy optrede tydens die Jom Kippoer-oorlog. Hy sterf tydens Operasie Entebbe by die Entebbe Internasionale Lughawe in Oeganda. Netanyahu is deur Oegandese soldate doodgeskiet tydens 'n militêre operasie waarin gekaapte passasiers bevry is. Hy was die leier van die aanvalspan en ook die enigste Israeli ongeval tydens dié operasie. Gedurende 1964 sluit Jonatan Netanyahu by die Israeli-weermag aan. Voltooi die offisiersopleidingskursus Voer 'n valskermgeselskap aan Sesdaagse Oorlog – Junie 1967: 5 Junie — neem deel aan geveg om Um Katef in die Sinaï Hy en sy bataljon word versterk in die Golanhoogland.


Juan Pablo Montoya Roldán (gebore 20 September 1975) is 'n Colombiaanse renjaer wat tans in die Amerikaanse NASCAR-reeks deelneem vir Chip Ganassi Racing. Juan het op die ouderdom van ses jaar met renstelle in Colombië begin deelneem en drie jaar later 'n nasionale kampioenskap gewen. Daarna het Montoya aan verskeie formule kampioenskappe deelgeneem, onder andere, Formule Renault, Formule Vauxhall, Formule Drie (Britse Kampioenskap). In 1998 wen hy die Formule 3000 Internasionale Kampioenskap (Nick Heidfeld was die naaswenner), terwyl hy vir die Williams Formule Een Span toetswerk (ontwikkeling) verrig. In 1999 verhuis Montoya na die VSA en wen die CART-kampioenskap in sy eerste seisoen. In 2000 wen Montoya die Indianapolis 500 en verskuif in 2001 na Formule Een. In 2001 vervang Juan Montoya vir Jenson Button by die BMW WilliamsF1 Span. In slegs Montoya se derde wedren (Brasilië 2001) steek hy vir Michael Schumacher verby en neem die eerste plek in die wedren, maar is later in 'n botsing met Jos Verstappen betrokke en kon nie die wedren voltooi nie.


Die parabool (uit Grieks: παραβολή) is 'n keëlsnit wat gegenereer word deur die snyding van 'n regtesirkelkeëloppervlak en 'n vlak parallel aan 'n generator lyn van die keël. 'n Parabool kan ook gedefinieer word as die lokus van punte in 'n vlak wat ewe ver van 'n gegewe punt (die brandpunt) en 'n gegewe lyn (die direktriks) is. 'n Parabool word beskryf deur 'n kwadratiese vergelyking. 'n Besondere geval kom voor wanneer die vlak 'n raakvlak tot die keëlvlak is. In die geval is die snyding 'n ontaarde parabool wat bestaan uit 'n reguit lyn.


In algebraïese meetkunde verwys die woord lemniskaat (agtdiagram) na enige van verskeie agtvormige of ∞-vormige krommes waarvan die bekendste die Lemniskaat van Bernoulli is. Die woord word ook soms gebruik om na die ∞-simbool, wat in wiskunde as 'n simbool vir oneindigheid gebruik word, te verwys. Lemniskaat van Bernoulli Lemniskaat van Booth Lemniskaat van Gerono Hierdie artikel is ’n saadjie. Voel vry om Wikipedia te help deur dit uit te brei.


Infrastruktuur is die stel fundamentele fasiliteite en stelsels wat die volhoubare funksionaliteit van huishoudings en firmas ondersteun. Dit dien 'n land, stad of ander gebied, insluitend die dienste en fasiliteite wat nodig is vir sy ekonomie om te funksioneer. Infrastruktuur bestaan uit openbare en private fisiese strukture soos paaie, spoorweë, brûe, tonnels, watervoorsiening, riole, elektriese netwerke en telekommunikasie (insluitend internetkonneksie en breëbandtoegang). Oor die algemeen is infrastruktuur gedefinieer as "die fisiese komponente van onderling verwante stelsels wat kommoditeite en dienste verskaf wat noodsaaklik is om sosiale lewensomstandighede moontlik te maak, te onderhou of te verbeter" en die omliggende omgewing te handhaaf. Veral in die lig van die massiewe samelewingstransformasies wat nodig is om klimaatsverandering te versag en aan te pas, fokus kontemporêre infrastruktuurgesprekke gereeld op volhoubare ontwikkeling en groen infrastruktuur. Met erkenning van hierdie belangrikheid, het die internasionale gemeenskap beleid geskep wat gefokus is op volhoubare infrastruktuur deur middel van die Volhoubare Ontwikkelingsdoelwitte, veral Volhoubare Ontwikkelingsdoelwit 9 "Nywerheid, Innovasie en Infrastruktuur".


Die Heliks-newel of NGC 7293 is 'n planetêre newel in die sterrebeeld Waterdraer. Dit is sowat 500 ligjare van die Aarde af en is dus die naaste planetêre newel wat aan ons bekend is. Die newel is van magnitude 6,5 en die sentrale ster is van magnitude 12. Die newel beslaan 'n groot gebied in die hemelruim, maar is vanweë die lae oppervlaktehelderheid moeilik waarneembaar. Met die Hubble-ruimteteleskoop is reeds baie strukture in hierdie planetêre newel gevind. Die kop hiervan is minstens twee keer so groot soos die Sonnestelsel en die stert minstens 26 keer so lank (160 miljard km). Dit is aan die binneste ring van die sentrale ster geleë, wat 'n afstand van duisende miljarde kilometers voorstel. Infrarooi-afbeelding (Spitzer Space-teleskoop) Infrarooi-afbeelding (Spitzer Space-teleskoop) Hierdie artikel is ’n saadjie. Voel vry om Wikipedia te help deur dit uit te brei.


Sterkstroom is 'n Oos-Kaapse dorpie op die Hexrivier aan die suidelike voet van die Stormberg, 272 km noordwes van Oos-Londen, op die R397-pad tussen Molteno en Queenstown. Dit is in 1875 deur die Nederduitse Gereformeerde Kerk aangelê en verkry munisipale status in 1898 toe 'n dorpsraad bestaande uit ses lede benoem is en alle regte van die dorp van die NG Kerk vir 'n bedrag van £5 000 gekoop is. Die naam verwys na die rivier. Sterkstroom se waterskema is omstreeks 1976 voltooi. Die dorp is in 1928 van elektrisiteit voorsien en in 1966 is die elektrisiteitskema geheel en al gemoderniseer teen 'n koste van R280 000. Elektriese krag is destyds in grootmaat van Queenstown aangekoop, terwyl Molteno weer sy krag in grootmaat van Sterkstroom verkry het. Die destydse steenkoolmyn was gedeeltelik op dorpsgrond geleë en het bygedra tot die dorp se ontwikkeling. Die steenkool was egter van 'n lae gehalte en is, soos byna al die ander steenkoolmyne in die Noordoos-Kaap, met Uniewording gesluit omdat die Kaapkolonie toe steenkool uit die ander provinsies kon kry.


Die Katedraalkerk van Sint Pieter en Sint Paulus in die Stad en Bisdom van Washington, wat algemeen as die Nasionale Katedraal van Washington bekend staan, is 'n Episkopale katedraal in Washington, D.C., die hoofstad van die Verenigde State. Die katedraal, wat volgens die Neogotiese styl ontwerp is, is in die Nasionale Register van Historiese Plekke (National Register of Historic Places) gelys en dien as die amptelike "Nasionale Gebedshuis" (National House of Prayer) van die Verenigde State. Die katedraal is die amptelike setel van sowel die Voorsittende Biskop van die Episkopale Kerk in die Verenigde State van Amerika asook die Episkopale Bisdom van Washington. Dit is die moederkerk van die Episkopale Kerk in die Distrik van Columbië en in die deelstaat Maryland se Charles-, Montgomery-, Prince George's- en St. Mary's-distrikte. Die Protestantse Episkopale Katedraal-stigting hou toesig oor die Nasionale Katedraal en sy suster-instellings, die Beauvoir-skool, die Katedraalkollege, die Nasionale Katedraalskool en St.Albans-skool. Die katedraal is geleë by die kruispunt van Massachusetts- en Wisconsin-lane in die noordwestelike kwadrant van Washington.


Die Knoop is 'n Afrikaanse skakellys of portaal wat deur die Pretoriaanse ingenieur, Gerrie de Beer, gestig is en onderhou word. Dit is een van die eerste en beslis een van die grootste Afrikaanse skakellyste op die web. Die Knoop het in 2007 'n gemiddeld van 750 besoeke per dag gekry. Die webwerf se gewildheid onder Afrikaners is daaruit duidelik dat ruim driekwart besoekers die URL sélf intik om by die webwerf te kom. Die Knoop het begin as 'n skakellys op een van De Beer se persoonlike webwerwe, wat gehuisves is by www.geocities.com/Heartland/9657/dieknoop.htm. In 1998 het De Beer die domeinnaam dieknoop.co.za gekoop en die Geocities-webwerf daarheen laat herverwys. Die skakellys was aanvanklik 'n enkele bladsy, maar kort nadat die hoeveelheid skakels die duisend-getal oorskry het, is sommige groter afdelings op aparte bladsye geplaas. Die Knoop se slagspreuk was vroeër "honderde Afrikaanse skakels", en het later verander na "duisende Afrikaanse skakels". Dit is waarskynlik dat Die Knoop sy ontstaan gehad het nadat Gerrie kontak met Afr Oppie Net gehad het. Mettertyd het De Beer ander domeinname opgekoop om na Die Knoop te herlei.


Afvalbestuur is die versameling, vervoer, verwerking en hersirkulering van afvalstowwe. Om van vullis ontslae te raak, is stortingsterreine die mees algemene oplossing en is dit tot vandag toe in baie lande die hoofafvalverwyderingsmetode. In vroeë tye is ou steengroewe of natuurlike gate in die grond as stortingsterreine gebruik. 'n Goed bestuurde stortingsterrein kan higiënies en relatief goedkoop bedryf word. Die metode wat vir so 'n stortingsterrein gebruik, moet die afval op so 'n manier bestuur sodat dit nie skade aan die omgewing aanrig nie. Ouer en minder veilige stortingsterreine kan heelwat gevare vir die omgewing inhou: Wind wat gemors rondwaai. Diere en insekte wat gelok word. Dodelike gasse onder die grond. Die gasse is gewoonlik metaan en koolstofmonoksied, wat kweekhuisgasse is. Hulle laat 'n stank in die lug en plante onder en bo die grond vrek. 'n Moderne stortingsterrein moet afval van klei, plastiek en kledingsmateriale kan verwerk. Die meeste afval kan in blokke gekompakteer word, wat minder plek neem, en in sekere grotes kom vir presiese grote ruimtes in die terrein.


FC Oberneuland is 'n sportklub uit Bremen in Duitsland, veral bekend vir sy sokkerafdeling. Benewens sokker het die klub ook 'n basketbal- en 'n gimnastiekafdeling. Die klub is op 13 April 1948 in 'n plaaslike kroeg genaamd "Zum Dorfkrug" gestig. Die klub het al twee keer die hoofrondte van die DFB-Pokal gehaal: In 1993 is daar in die eerste rondte met 1-8 teen Chemnitzer FC vasgeval en in 2003 is die klub in die eerste ronde uitgeskakel deur 1. FC Keulen met 2:5 na ekstra tyd. Amptelike klubwerf Geargiveer 4 Julie 2008 op Wayback Machine


'n Dinkskrum is die proses waartydens 'n persoon 'n probleem het en soveel idees as moontlik in 'n beperkte tyd genereer. Die doel is om met soveel idees moontlik vorendag te kom. Gedurende die dinkskrum is dit beter om geen evaluering toe te laat nie en slegs alle idees neer te skryf. Die beoordeling van idees op hierdie stadium kan kreatiewe denke belemmer. Dus word alle idees, hoe laf ookal, neergeskryf. Breinkaart Laterale denke Provokasie Edward de Bono Dinamiese Bedryfstudies deur Esterhuyse · Horn · Liebenberg, Kagiso, 2005


'n Verbruiker is 'n persoon wat die produkte en dienste koop wat deur sakeondernemings aangebied word. Verbruikers is 'n baie belangrike deel van die markomgewing. Ondernemings kan slegs sake doen wanneer daar verbruikers is wat die produk of diens van die onderneming sal koop. Verbruikers het behoeftes wat bevredig moet word. Hierdie behoeftes kan primêre behoeftes wees wat noodsaaklik vir lewe is, of sekondêre behoeftes (begeertes) wat luukshede is. Die sielkundige Abraham Maslow het 'n teorie van menslike motivering ontwikkel. Hy het 'n hiërargie van behoeftes opgestel en die behoeftes in vyf kategorieë verdeel. Maslow se hiërargie van behoeftes is nuttig om te oordeel watter produkte en dienste spesifieke verbruikers moontlik wil hê. 'n Persoon sal eers die basiese behoeftes bevredig voordat hy na die volgende vlak beweeg. Dinamiese Bedryfstudies deur Esterhuyse · Horn · Liebenberg, Kagiso, 2005 Hierdie artikel is ’n saadjie. Voel vry om Wikipedia te help deur dit uit te brei.


Die Here Sewentien of Here XVII is die naam gegee aan die beheerraad van die Verenigde Oos-Indiese Maatskappy (VOC). Die stede Amsterdam, Rotterdam, Delft, Enkhuizen, Middelburg en Hoorn is in die VOC as ses kamers verteenwoordig. Elke kamer het 'n aantal afgevaardigdes gehad wat op die beheerraad gedien het. Die Here XVII het gewissel (soos die direksie van 'n maatskappy vandag) en was gekose uit eie midde deur die verskeie kamers. Van die lede was 6 uit Amsterdam, 4 uit Zeeland (Middelburg), 1 uit Delft, 1 uit Hoorn en 1 uit Enkhuizen. Die verdeling was vryelik gebaseer op die kapitaal wat uit die streke na die koffers van die VOC gekom het. Die 17de lid was altyd toegevoeg deur 'n kamer anders as Amsterdam, om te verhoed dat die Amsterdamse kamer die bestuur oorheers. Vergaderings is aanvanklik twee maal per jaar gehou en later drie maal per jaar. Die vergaderings was geroteer - 6 jaar agtereenvolgens in Amsterdam en dan twee maal agtereenvolgens in Middelburg. Hierdie artikel is ’n saadjie. Voel vry om Wikipedia te help deur dit uit te brei.


Die woord ekologie beteken letterlik "die studie van die huis" (Grieks: oikos = huishouding + logos = diskoers of studie). Letterlik is ekologie dus die wetenskaplike studie van organismes (plante en diere) in hul huis (natuurlike omgewing), dit wil sê die studie van die verwantskappe en die wisselwerkinge tussen lewende organismes onderling en tussen die organismes en die natuurlike omgewing waarin hulle aangetref word. Kernbegrippe in hierdie definisie soos "verwantskap", "wisselwerking" en "omgewing" dui daarop dat 'n organisme nie in algehele isolasie kan leef nie. Daar bestaan 'n verwantskap en wisselwerking tussen organismes wat saamleef, saam voortplant en op mekaar vir voedsel aangewese is. Sulke organismes leef ook in assosiasie met die grond, die water en die lug. Hulle leef dus in 'n bepaalde omgewing, wat omtrent alles in die laag op en om die aarde kan insluit, sowel lewend as dood, en wat as die biosfeer bekend staan. Die kortste definisie kan dus moontlik as die mees geskikste beskou word, naamlik "ekologie is omgewingsbiologie", aangesien die studie met die biologie van organismes in hul omgewing te doen het.


Modeontwerp is 'n toegepaste kuns wat konsentreer op die ontwerp van klere en bykomstighede, wat gewoonlik onder die sosiale en kulturele invloed van 'n spesifieke tyd geskep word. Modeontwerp verskil van kostuumontwerp siende dat die eersgenoemde se produk van nature ná een of twee seisoene verouderd is. 'n Seisoen word gedefinieer as óf herfs/winter, óf lente/somer. Daar word aanvaar dat modeontwerp in die 19de eeu begin het, toe Charles Frederick Worth vir die eerste keer 'n etiket aan sy klere genaai het. Terwyl alle kledingstukke uit enige periode as onderwerp vir kostuumontwerp geneem kan word, kan slegs klere wat ná 1858 ontwerp is as modeontwerp beskou word. Ontwerpers kan eksklusief mans- of vrouemodes ontwerp. Ander ontwerper skep ontwerpe vir individuele kliënte of verkoop hulle ontwerpe aan spesialiteitswinkels of hoë-modewinkelkettings. Hierdie ontwerpers skep hulle eie ontwerpe, maar verskaf ook ontwerpe wat gevestigde modeneigings volg. Mééste ontwerpers werk vir klerevervaardigers, wat ontwerpe vir mans-, vroue- en kinderdrag vir die massamark vervaardig. Ontwerpershandelsmerke wat 'n "naam" vir hulle merk het, byvoorbeeld Calvin Klein of Ralph Lauren, het gewoonlik 'n span individuele ontwerpers wat onder die bestuur van 'n ontwerpersbestuurder werk.


Die term trol is 'n versamelnaam vir verskeie tipes lelike, mensagtige wesens uit die Nordiese volksdigkuns en tradisionele sprokieswêreld wat hulle wortels in die Oud-Nordiese mitologie het. Alhoewel hul voorkoms en hul eienskappe op verskillende maniere uitgebeeld word, word trolle nogtans meestal as gevaarlik en dom beskryf. Trolle woon by voorkeur in ontoeganklike plekke en natuurgebiede soos byvoorbeeld in die grotte van berge en bosse of in seegrotte. Die oorsprong van die woord trol is onduidelik. Daar is reeds beweer dat daar 'n verbintenis met die ou Germaanse woord vir "vermorsel" of "wankel" sou bestaan, terwyl ander deskundiges aanneem dat dit 'n afgeswakte of vroulike vorm van 'n ouer woord kan wees wat nou onbekend is. Trolle is in Noors 'n variant van die woord trylle ("toor"), ongeag die verskillende uitgangspunt van die twee terme. Oorspronklik het trolle dus letterlik "towerkuns beoefen" beteken, of trylling ("towerkuns") het sy etimologiese wortels in trolldom (die Noorse woord vir heksery), trollskap en trollmakt ("trolmag").


Abstraksie in rekenaarwetenskap is die proses waarop die oortollige kenmerke en gedagtes oor 'n spesifieke onderwerp gestroop word sodat slegs die noodsaaklike eienskappe wat direk van toepassing is op die probleem onder oorweging op daardie tydstip oorbly. Om die begrip 'n bietjie meer toe te lig met 'n alledaagse voorbeeld kan 'n mens dink aan 'n geval waar een persoon vir 'n ander vra om vir hom 'n poskaart te stuur as hy by sy bestemming aankom. Dit is nie nodig vir die twee persone om aan 'n spesifieke soort poskaart te dink nie. Altwee partye verstaan goed wat 'n poskaart is in breë terme as 'n versameling voorwerpe wat gewoonlik 'n prentjie/foto aan die een kant het en 'n plek vir 'n adres en 'n nota op die keersy. Die besonderhede is nie belangrik nie. 'n Abstraksie kan dus gesien word as 'n begrip of idee wat nie met 'n spesifieke geval verband hou nie. Abstraksie maak dit moontlik om komplekse probleme makliker op te los. Gewoonlik word daar van verskeie lae of vlakke van abstraksie gebruik gemaak.


Bonaventura Francesco Cavalieri (Latyns, Cavalerius) (1598 - 30 November 1647) was 'n Italiaanse wiskundige wat bekendheid verwerf het vir Cavalieri se beginsel wat stel dat die volume van twee voorwerpe gelyk is as die oppervlak van hulle ooreenstemmende deursneë in alle gevalle gelyk is. Twee deursneë stem ooreen as hulle interseksies is van die liggaam met die vlakke ewe ver van 'n gekose vlak. Die beginsel is oorspronklik deur die 3de eeuse Sjinese wiskundige Liu Hui opgeteken in sy kommentaar op Die Nege Hoofstukke oor die Wiskundige Kuns. Cavalieri het 'n "metode van die ondeelbares" gehad, wat hy gebruik het om oppervlaktes en volumes te bepaal. Dit was 'n beduidende stap op die pad na moderne infinitesimale analise. Cavalieri is in Milaan gebore en het teologie in die klooster van San Gerolamo in Milaan en meetkunde by die Universiteit van Pisa studeer. Hy het elf boeke gepubliseer; die eerste in 1632. Hy het aan probleme in optika en beweging gewerk. Sy sterrekundige en astrologiee werk het minder aandag gekry as sy hoof belangstelling: meetkunde. Sy laaste boek, Trattato della ruota planetaria perpetua (1646), is egter wel aan sterrekunde toegewy.


Gregorio Fontana (7 Desember 1735, Villa di Nogaredo - 24 Augustus 1803, Milaan) was 'n Italiaanse wiskundige. Hy het die leerstoel vir wiskunde by die Universiteit van Pavia beklee waar hy Roger Joseph Boscovich opgevolg het. Die term poolkoördinate word aan Fontana toegeskryf. Sy broer was die fisikus Felice Fontana (1730-1805). Ricerche sopra diversi punti concernenti l'analisi infinitesimale e la sua applicazione alla fisica, 1793


'n Transistor is 'n halfgeleier elektroniese komponent wat algemeen gebruik word as seinversteker of elektronies beheerde skakelaar. Transistors het twee hoof kontakte wat 'n veranderende gelykstroom toelaat om deur die transistor te vloei. 'n Derde kontak beheer hierdie elektriese stroom, of deur 'n spanning, of deur 'n relatiewe klein stroom. Die transistor is die fundamentele boublok van rekenaar, sellulêre telefone en ander moderne elektroniese stroombane. Die transistor word gebruik in 'n verskeidenheid van digitale en analoog funksies, insluitende seinversterkers, skakelstroombane, spannings reguleerders, seinmodulasie, geheue selle en ossillators. Transistors word afsonderlik of as geïntegreerde stroombaan verpak. 'n Geïntegreerde stroombaan kan biljoene transistors binne 'n baie klein area huisves. Moderne transistors word verdeel tussen twee kategorieë: bipolêre spervlaktransistors (BSTs) en veldeffektransistors (VETs). Die geleidingsvermoë tussen die transistor se uitgang en gemene terminale neem toe wanneer 'n elektriese stroom vir BVT of 'n elektriese spanning vir VET tussen die inset en gemene terminale toegepas word. Die stroomvloei deur die uitgang en gemene terminaal van die transistor word dus beheer deur die stroom (BST) of spanning (VET) tussen die inset en gemene terminale van die transistor.


Reginald Aubrey Fessenden is op 6 Oktober 1866 in East Bolton, Quebec, Kanada gebore. As 'n kind het hy merkwaardige wiskundige vermoeëns vertoon, maar sy ouers frustreer met sy vergesogte idee van stemme oor die wêreld stuur sonder om drade te gebruik. Hy is by Trinity Kollegeskool en Bishop's Kollege onderrig. Fessenden het Kanada verlaat om in Amerika te werk. In 1887 het hy die hoofchemikus by die Thomas Edison Laboratorium geword. In 1890 is hy as hoofelektrisiën deur George Westinghouse aangestel. Hy het sy diens in 1892 verlaat om 'n akademiese loopbaan in elektriese ingenieurswese na te volg - eers by Purdue Universiteit en daarna by Western University of Pennsylvania. Terwyl hy vir die VSA-weerburo gewerk het, het hy sy radiodeurbraak in 1900 gemaak. In 1902 het hy die National Electric Signalling Company met behulp van twee finansierders geskep. Hy het daarna die radioversendingstasie by Brandt Rock, Massachusetts gebou van waar hy die wêreld se eerste radioprogram uitgesaai het en die eerste draadlose stemboodskappe oor die Atlantiese oseaan ontvang het. Fessenden het na New York verhuis waar hy 'n suksesvolle loopbaan in Onderwaterklank gehad het.


Bujumbura is die grootste stad van Burundi met 'n bevolking van 235 440 in 1990 en 'n oppervlakte van 86,54 km². Dit het tot op 24 Desember 2018 as hoofstad van Burundi gedien, maar dié funksie is nou aan die ou hoofstad van die voormalige Koninkryk Burundi, Gitega, teruggegee. "Gitega, future capitale du Burundi" (in Frans). BBC. 22 Desember 2018. Geargiveer vanaf die oorspronklike op 19 November 2019. Besoek op 14 Januarie 2019. Wikimedia Commons het meer media in die kategorie Bujumbura. (en) Toerisme-inligting oor Bujumbura op Wikivoyage Hierdie artikel is ’n saadjie. Voel vry om Wikipedia te help deur dit uit te brei.


Potgietersrus of Mokopane (voorheen Vredenburg, Pieter Potgietersrus en Potgietersrust ) is 'n dorp in die Limpopoprovinsie van Suid-Afrika. Die dorp is oorspronklik deur die Voortrekkers gestig en genoem na die Voortrekkerleier Piet Potgieter. Die naam is in 2003 na Mokopane verander, na die kaptein wat Piet Potgieter vermoor het. Dit is die tuiste van Noord-Ndebelesprekende stamme, asook Engels-, Afrikaans-, Noord-Sotho- en Tsonga-sprekendes. Daar is vyf koninkryke in die omgewing: Kekana (Moshate), Langa (Mapela), Gegana (Mshade), Lebelo (Garasvlei) en Langa (Bakenburg). Die stad se naam sou eers na Mngombane verander word omdat dit die oorspronklike koning se naam was (en nie Mokopane nie). Die stad is net twee uur se ry van Gauteng af en is dus die perfekte oornagplek vir reisigers op pad na Botswana, Zimbabwe en die Krugerwildtuin. Die gebied is tipies bosveld met baie akasiabome en aalwyne, wat in Junie en Julie op hulle mooiste is. Die Makapansgat is sowat 25 km noordoos van Mokopane.


Die Olimpiese Winterspele is 'n internasionale multisportgeleentheid wat al om die vier jaar in die Noordelike Halfrond se wintermaande deur die Internasionale Olimpiese Komitee (IOK) georganiseer word. Tot en met 1992 vind die Winterspele op dieselfde jaar as die Somerspele plaas, maar sedert 1994 word die Winterspele in die ewe jare tussen die Somerspele georganiseer. Olimpiese Winterspele 2030 – nog nie bekend nie Olimpiese Winterspele 2026 – Milaan en Cortina d'Ampezzo, Italië Olimpiese Winterspele 2022 – Beijing, Volksrepubliek China Olimpiese Winterspele 2018 – Pyeongchang, Suid-Korea Olimpiese Winterspele 2014 – Sotsji, Rusland Olimpiese Winterspele 2010 – Vancouver, Kanada Olimpiese Winterspele 2006 – Turyn, Italië Olimpiese Winterspele 2002 – Salt Lake City, Verenigde State Olimpiese Winterspele 1998 – Nagano, Japan Olimpiese Winterspele 1994 – Lillehammer, Noorweë Olimpiese Winterspele 1992 – Albertville, Frankryk Olimpiese Winterspele 1988 – Calgary, Kanada Olimpiese Winterspele 1984 – Sarajevo, Joego-Slawië Olimpiese Winterspele 1980 – Lake Placid, Verenigde State Olimpiese Winterspele 1976 – Innsbruck, Oostenryk Olimpiese Winterspele 1972 – Sapporo, Japan Olimpiese Winterspele 1968 – Grenoble, Frankryk Olimpiese Winterspele 1964 – Innsbruck, Oostenryk Olimpiese Winterspele 1960 – Squaw Valley, Verenigde State Olimpiese Winterspele 1956 – Cortina d'Ampezzo, Italië Olimpiese Winterspele 1952 – Oslo, Noorweë Olimpiese Winterspele 1948 – St. Moritz, Switserland Die beplande Olimpiese Winterspele 1944 in Cortina d'Ampezzo word afgelas as gevolg van die Tweede Wêreldoorlog Die beplande Olimpiese Winterspele 1940 in Sapporo word afgelas as gevolg van die Tweede Chinees-Japannese Oorlog Olimpiese Winterspele 1936 – Garmisch-Partenkirchen, Duitsland Olimpiese Winterspele 1932 – Lake Placid, Verenigde State Olimpiese Winterspele 1928 – St. Moritz, Switserland Olimpiese Winterspele 1924 – Chamonix-Mont-Blanc, Frankryk Olimpiese Spele Olimpiese Somerspele Paralimpiese Spele Suid-Afrika op die Olimpiese Spele (en) David Wallechinsky (2005).


Waterpolo is 'n balsport wat in 'n swembad deur 2 spanne van 7 mans elk gespeel word. 'n Punt word toegeken wanneer 'n speler die bat in die teenstanders se doelhok ingooi. Waterpolo het in omstreeks 1870 in Groot-Brittanje ontstaan en het eers talle variasies beleef voordat dit volgens vaste reëls in die moderne vorm beoefen is. In 1870 is balspele wat in die water plaasvind, in verskillende streke in Groot-Brittanje beoefen. Die reëls het van streek tot streek verskil en een van die interessantste variante was die waar die deelnemers op leë vate gesit en die bal met hulle voete gehanteer het. Dit is destyds voetbal genoem en namate die vate met nagemaakte perdekoppe en perdesterte versier is, het die naam na waterpolo verander, na analogie van die polospel op perde. In 'n ander variant het die deelnemers die bal met hulle hande aangegee terwyl hulle geswem het, en is 'n doel behaal wanneer die bal, soos in rugby, met 2 hande agter die agterlyn gedruk is. Die eerste persoon wat orde in die willekeurigheid gebring het, was William Wilson van Glasgow in Skotland.


Hier volg 'n lys van plekke in Tanzanië waar van die name verander is: Bismarckburg → Kasanga (1919) James Corner → Nyororo Mzizima → Dar Es Salaam Kazeh → Weidmannsheil → Tabora (1919) Wilhelmstal → Lushoto Mkeja Lughawe → Dar es Salaam Lughawe → Mwalimu Julius Kambarage Nyerere Lughawe (2005) → Julius Nyerere Lughawe (2006) Kaiser-Wilhelm-Spitze → Kilimanjaro (1919) Hierdie artikel is ’n saadjie. Voel vry om Wikipedia te help deur dit uit te brei.


Aliud is 'n munisipaliteit in die provinsie Soria in die Spaanse outonome gebied Kastilië en León. Hierdie Spanje-verwante artikel is 'n saadjie. U kan help deur dit uit te brei.


'n Berg is 'n groot landvorm wat bo die beperkte omliggende gebied strek en gewoonlik 'n piek bo-aan vorm. Hulle kom dikwels in groepe voor, met gebroke terrein wat 'n aanhoudende wisseling van dale, bergkruine en losstaande pieke toon. Indien die landvorm nie baie hoog of steil is nie, word dit 'n heuwel genoem, alhoewel die presiese verskil tussen 'n heuwel en 'n berg van land tot land en kultuur tot kultuur verskil. Landvorms wat wel hoog is, maar nie 'n gebroke terrein het nie, word 'n plato genoem. Berge ontstaan in hoofsaak deur die plooing van die aardkors as gevolg van spanning wat daarin ontwikkel. Daar is vier maniere waarop berge kan ontstaan: vulkaniese berge, waar magma diep uit die aarde se oppervlak opstoot en dan in die vorm van lawa uitvloei; vastelandvorming (ook genoem epirogenese), waar daar daling of styging van groot gebiede plaasvind (sonder noemenswaardige plooiing of breuking van die aardkors) breukvorming (ook genoem breuktektogenese), groot vervorming waar daar sterk breuk- of plooiingsaktiwiteit in die aardkors aanwesig is en orogenese, die vorming van berge spesifiek deur plooiing van die aardkors (soms ook plooiingstektogenese genoem).


Sifilis is 'n seksueel oordraagbare infeksie wat veroorsaak word deur die bakterieë Treponema pallidum. Die siekte kom slegs voor by mense. Jaarliks kry ongeveer 11 miljoen mense die siekte. Hierdie artikel is ’n saadjie. Voel vry om Wikipedia te help deur dit uit te brei.


Die Nederlandse Taalunie (NTU) het tot stand gekom uit 'n ooreenkoms tussen België en Nederland wat op 9 September 1980 geteken is. Op 12 Januarie 2005 het Suriname ook amptelik 'n lid van die NTU (assosiasie-lid) geword. Omrede Afrikaans deel vorm van die Nederlandse Taalfamilie, gaan al meer stemme op vir insluiting van Afrikaans by die NTU. 'n Nederlandse adjunkminister, Frans Timmermans was in Februarie 2008 op besoek aan Suid-Afrika en hy het gesprekke gevoer met Pallo Jordan, die Suid-Afrikaanse minister van kuns en kultuur asook met Aziz Pahad, adjunkminister van buitelandse sake. Timmermans het tydens sy besoek gesê dat dit tyd geword het dat Afrikaans uit sy 'verdomphoekje' gehaal moet word en dat die posisie van die taal versterk moet word. Volgens die Vlaamse minister van Kultuur, Bert Anciaux, het die tyd aangebreek om Afrikaans te steun. Afrikaans en Nederlands is immers familie van mekaar en familie moet vir mekaar sorg. Die NTU het tot stand gekom in navolging van ander Europese taalinstellinge soos: Die Franse Alliance Française, Die Spaanse Real Academia Española ("Koninklike Spaanse Akademie"), Die Portugese Instituto Internacional da Língua Portuguesa Die Duitse Goethe-Institut.


Siouxsie & the Banshees was 'n Britse musiekgroep wat in 1976 deur voorsanger Siouxsie Sioux en baskitaarspeler Steven Severin, die enigste konstante lede van die groep, gevorm is. Die groep was aanvanklik met die Britse punkrock-toneel geassosieer, maar Siouxsie & the Banshees het gou geëwolueer om "'n vorm van postpunk-wanklank vol gewaagde ritmiese en soniese eksperimentering" te skep. The Times noem Siouxsie & the Banshees "een van die waaghalsigste en kompromisloosste awontuurlustiges van die postpunk-era." Die groep het 'n inspirerende bron in die skepping en ontwikkeling van gotiese rock geword, en hul styl het ook elemente van popmusiek en avant-garde gekombineer. The Scream (1978) Join Hands (1979) Kaleidoscope (1980) JuJu (1981) Once Upon a Time / The Singles (1981) A Kiss in the Dreamhouse (1982) Nocturne (regstreeks, 1983) (DVD 2006) Hyaena (1984) Tinderbox (1986)


Die groototter (Aonyx capensis) is 'n otterspesie wat slegs in Afrika voorkom, van die weste in Senegal tot die ooste in Ethiopië en dan suidwaarts tot in Suid-Afrika. Die groototter is die tweede grootste varswaterotterspesie en word naby permanente strome, kuile en ander waterliggame in grasvlaktes en beboste laeveldareas gevind. Groototters het gedeeltelik gewebde en kloulose voete. 'n Volwasse groototter het 'n gemiddelde massa van 10 kg en 'n gemiddelde lengte van 135 cm. Die groototter se dieet bestaan hoofsaaklik uit krappe, vis, paddas, voëls en voëleiers. Die diere sal in die water duik om waterlewende prooi te vang en dan terug na die oewer swem om dit daar te eet. Hulle het sensitiewe snorbaarde, wat die bewegings van potensiële prooi in die water help opspoor. Die wyfie is nege weke dragtig, waarna sy die lewe skenk aan twee tot vyf kleintjies. 'n Groototter het 'n moontlike lewensduur van 16 jaar. Lys van Suider-Afrikaanse soogdiere Lys van Suider-Afrikaanse soogdiere volgens wetenskaplike name Suider-Afrikaanse soogdiere en hul ordes Hussain, S.A. & Reuther, C. (2004): Aonyx capensis Geargiveer 2 April 2008 op Wayback Machine by die IUCN se Red List vir bedreigde spesies.


Soria is die hoofstad van die gelyknamige, yl bevolkte Spaanse provinsie in die ooste van die Outonome Gemeenskap van Kastilië en León. Soria is met 'n bevolking van 40 147 mense (2012) die tweede kleinste provinsiale hoofstad in Spanje ná Teruel. Sowat veertig persent van die totale bevolking van die provinsie is in Soria saamgetrek. Soria, wat aan die boloop van die Duero-rivier geleë is, pronk met 'n ryk erfenis van Romaanse bouwerke, waaronder veral stadsmure en kerkgeboue. Die konkatedraal San Pedro, wat in die 16de eeu in die platereske styl omgebou is, behoort met sy klooster en kruisgang saam met die kloosterkerk Santo Domingo en die bouvalle van die kerk en kruisgang van die klooster San Juan de Duero tot die belangrikste argitektoniese besienswaardighede in Soria. San Pedro dien sedert die jaar 1959 as die tweede biskopskerk van die bisdom Osma-Soria, naas die katedraal in El Burgo de Osma sowat 60 kilometer van Soria af. Twee 18de eeuse bedevaartskerke in die Barokstyl, die Ermita de la Virgen del Mirón en die Ermita de San Saturio, wat aan Soria se beskermheilige gewy is, kan aan die stadsrand besigtig word.


'n Handelsmerk (Engels="Trademark") is 'n versameling beelde en idees wat 'n ekonomiese produsent verteenwoordig; meer spesifiek verwys dit na die tasbare simbole soos die naam, kenteken, leuse en ontwerpskema. Handelsmerkerkenning en ander reaksies word ontlok deur die versameling ervaringe wat gebruikers met die spesifieke produk of diens ondervind, hetsy direk deur die gebruik van sodanige produk of indirek deur die invloed van advertensies, ontwerp en kommentaar in die media. 'n Handelsmerk is 'n simboliese belligaming van al die inligting wat verband hou met 'n maatskappy, produk of diens. 'n Handelsmerk dien om assosiasies en verwagtinge te skep rondom die produkte van 'n produsent. 'n Handelsmerk sluit dikwels 'n eksplisiete kenteken, lettertipe, kleurskemas, simbole, klanke wat ontwikkel word om 'n implisiete waarde, idee of selfs persoonlikheid te verteenwoordig. Die instandhouding en ontwikkeling van handelsmerke het 'n toenemende belangrike komponent van die moderne kultuur en ekonomie geword. Geregisteerde handelsmerk simbool = ® (Html kode = "®") Geregisteerde handelsmerk simbool = ™ (Html kode = "™") Naomi Klein (2000) No logo, Kanada: Random House, ISBN 0-676-97282-9 Birkin, Michael (1994).


Katmandoe (Nepalees: काठमांडौ, [kaʈʰmaɳɖu]; Newari: येँ महानगरपालिका) is die hoofstad van Nepal. Die stad het 'n bevolking van 1 081 845 in 2001 gehad en 'n oppervlakte van 50,67 km². "www.cbs.gov.np". Geargiveer vanaf die oorspronklike op 10 Desember 2007. Besoek op 14 Junie 2008. Wikimedia Commons het meer media in die kategorie Katmandoe. (en) Toerisme-inligting oor Katmandoe op Wikivoyage Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


(John) Thomas Baines (27 November 1820 – 8 Mei 1875) was 'n Engelse kunstenaar en ontdekkingsreisiger van die Britse kolonies van Suider-Afrika en Australië. Baines is van jongs af as koetsskilder opgelei en het as jong man na Suid-Afrika gevaar, waar hy as 'n landskaps- en portretkunstenaar gewerk het, en later ook as amptelike oorlogkunstenaar vir die Britte tydens hul oorlog teen die Xhosas opgetree het. Hy lewer ’n belangrike bydrae met die wetenskaplike tekeninge wat hy van die plaaslike fauna en ﬂora gemaak het. Sy skilderwerk, waarin hy landskappe en skeepstonele dokumenteer, word deur die dramatiese gebruik van helder kleure gekenmerk. John Thomas Baines is op 27 November 1820 in King's Lynn, Norfolk, Engeland gebore aan 'n skeepskaptein en dié se vrou. Baines is by die Horatio Nelson's Classical and Commercial Academy geskool en het daarna 'n vakleerlingskap as koetsbouer en -verwer aanvaar. Hierdie vakleerlingskap was egter van korte duur, aangesien Baines besluit het om voltyds te skilder, ná hy onderrig daarin ontvang het van die skilder William Carr.


Die naam Lyfkrieket-reeks (Engels: Bodyline series) is aan die 1932-33 krieketreeks tussen Engeland en Australië gegee omdat die Engelse boulers 'n gevaarlike (en onsportiewe) boulmetode teen die Australiërs ingespan het. Hierdie artikel is ’n saadjie. Voel vry om Wikipedia te help deur dit uit te brei.


Die Neris (Belarussies: Ві́лія of Вя́льля, Vialla; Pools: Wilia) is 'n Noordoos-Europese rivier met 'n lengte van 510 kilometer wat in Belarus ontspring, deur die Litause hoofstad Vilnius en Jonava vloei en in Kaunas in die Nemunas (Duits: Memel) uitmond. Die Neris vloei oor 'n afstand van 275 kilometer deur Belarus, waar dit Vilija genoem word, en 235 kilometer deur Litaue waar dit Neris genoem word. Die rivier verbind twee historiese hoofstede van Litaue met mekaar - Kernavė en Vilnius. Langs sy oewers is in die voor-Christelike tydperk talle begraafplase aangelê. Die ou grafheuwels van Karmazinai is sowat 25 kilometer van Vilnius af geleë.


Alice Ann Bailey (16 Junie 1880 - 15 Desember 1949), bekend as die Alice A. Bailey of AAB, is as Alice Latrobe Bateman gebore is, in Manchester, Engeland- 7:32 GMT, volgens Dane Rudhyar. Hulle het verhuis na die Verenigde State in 1907, waar sy die meeste van haar lewe as 'n skrywer en onderwyser deurgebring het. Sy het geskryf oor die geestelike, okkulte, astrologiee, Theosofie, Christelike en ander godsdienstige temas. Haar werk, geskryf tussen 1919 en 1949, beskryf 'n omvattende stelsel van esoteriese denke oor onderwerpe soos hoe spiritualiteit het betrekking op die sonnestelsel, oordenking, genesing, geestelike sielkunde, die lot van nasies, en die voorskrifte vir die samelewing in die algemeen. Sy het die meeste van haar werk beskryf as gelet telepaties is aan haar gedikteer word deur 'n "Meester van die Wysheid," het aanvanklik verwys na slegs as die "Tibettaans", of deur die voorletters "DK", later geïdentifiseer as "Djwhal Khul." Haar volgelinge na sy geskrifte soos Die Alice A. Bailey materiaal, of soms, as die AAB materiaal.


Die Afrikaanse Christen Kerk van Nieu-Seeland (sic) (Engels: Afrikaans Christian Church of New Zealand) is 'n Afrikaanstalige kerk met gemeentes in verskeie stede in Nieu-Seeland. Die kerk is in 1998 deur Suid-Afrikaanse immigrante gestig, en het sterk gegroei in die afgelope dekade. Daar was in 2009 nege gemeentes: Auckland, North Shore, Howick, Hamilton, Wellington, Christchurch, Rotoroa, Tauranga en Hawkes Bay. Die einde van apartheid het tot grootskaalse emigrasie van Afrikaners na onder andere Nieu-Seeland gelei. 'n Groep emigrante het in 1998 in Auckland byeen gekom en die Afrikaanse Christen Kerk van Nieu-Seeland gestig. "Destination New Zealand: A history of the Afrikaans Christian Church of New Zealand". HTS Teologiese Studies / Theological Studies. 71 (3). 13 Oktober 2015. Besoek op 29 Julie 2018. Afrikaanse Christen Kerk van Nieu-Seeland[dooie skakel] Hierdie artikel is ’n saadjie. Voel vry om Wikipedia te help deur dit uit te brei.


Epimeteus of Epimetheus (Grieks: Ἐπιμηθεύς; "na" + "gedagte, dus "nagedagte"; "nakennis") was in die Griekse mitologie uit die tweede geslag Titane. Sy tweelingbroer het die kontrasterende naam Prometeus ("voorsorg", "voorbedagtheid") gehad. Die twee was "verteenwoordigers van die mensdom". Epimeteus was die seun van die Titane Iapetos en Temis. Sy ander broers was Atlas en Menoitios. Volgens Hesiodus (in sy Teogonie, 527ff;) het Epimeteus die geskenk Pandora van die gode aanvaar. Hoewel daarop gesinspeel word dat hulle getrou het, word dit nie eksplisiet genoem nie. In latere mites het hulle ’n dogter, Pirra. Hierdie artikel is merendeels vertaal vanaf die Engelse Wikipedia-artikel en:Epimetheus Kerenyi 1951, bl.207 Kerenyi, Karl, 1951. The Gods of the Greeks. Hierdie artikel is ’n saadjie. Voel vry om Wikipedia te help deur dit uit te brei.


Telnet (TELetype NETwerk) is 'n netwerkprotokol wat gebruikers toelaat om oor 'n netwerk na 'n ander rekenaar aan te teken en die opdraglyn (command line) oor te neem. Die rekenaar waarop die telnetkliënt uitgevoer word funksioneer dan as 'n terminaal van die bediener. Telnet is amptelik in IETF-dokument STD 8 (RFC 854 en RFC 855) gespesifiseer. Telnetkliënte gebruik gewoonlik TCP/IP-poort 23, maar konneksies op ander poorte is ook moontlik. Telnet kan dus as "handmatige" kliënt vir ander netwerkprotokolle gebruik word. Die gebruiker moet dan self die opdragte invoer en die afvoer van die protokol interpreteer. Dit maak dit ook moontlik om telnet in 'n skript te gebruik. Telnet was een van die eerste twee applikasieprotokolle wat op ARPANET gebruik was (die ander een is FTP). Die RFC vir Telnet is op 3 April 1972 deur Jon Postel ingedien. Telnet is sedert die vroeë jare 80s al op Unix-rekenaars beskikbaar. Telnet word as onveilig beskou omdat alle gegewens, insluitend wagwoorde, as leesbare teks oor die netwerk gestuur word. Vir die rede word dit deesdae al minder gebruik.


Hartenbos is 'n dorp in die Wes-Kaap provinsie van Suid-Afrika. Dis is geleë 45 kilometer vanaf George en behoort saam met 20 ander nedersettings aan die Munisipaliteit van Mosselbaai. Hartenbos was oorspronklik 'n plaas, maar die Suid-Afrikaanse Spoorweë en Hawens het die dorp in 1933 in 'n vakansieoord vir hulle werknemers verander. Die strand by Hartenbos is as 'n blouvlagstrand gesertifiseer. Hartenbos se munisipale raad het in 1985 'n wapen by die Buro vir Heraldiek geregistreer : In goud, 'n alwyn met drie blomtrosse van natuurlike kleur, die skild, aan weerskante rond uitgesny van blou en belaai met 'n regopgesplaaste goue vis. Die helmteken was 'n bosbok op 'n grasgrond, en die wapenspreuk was "Met hart en hand". Lys van dorpe in Suid-Afrika "Tourist's Guide to Greater Mossel Bay" (saamgestel deur Marie Sweetnam), vol. 1; Okt. 1997 "Afrikaans my darling", Koos Kombuis, Human & Rousseau (2003) "Hoofplek Hartenbos". Sensus 2011. National Archives of South Africa : Data of the Bureau of Heraldry.


'n Karveel was 'n vinnige soort seilskip wat veral in Spanje en Portugal gebou is. Die naam karveel is afkomstig van die woord carabela/caravela en is eerste opgeteken deur Alfons III (1255) met verwysings na 'n visserskip aan die Portugese kus. Die belangrikste kenmerk van 'n karveel was egter die plasing van die mas, 'n derde van die skip se lengte vanaf die voorstewe, waar die skip dan ook gewoonlik op sy breedste was. Dit verskil van vroeëre soorte van sowel die noordelike en mediterreense oorsprong. Dit het die skip nie alleen vinniger gemaak nie maar ook meer seewaardig en die skepe kon meer vrag dra. Later is hierdie skepe groter gebou en het hulle drie maste gekry. Die seile is dwars of reglynig gespan. Portugese ontdekkers soos Hendrik die Seevaarder, Bartolomeus Dias en Vasco da Gama se skepe was karvele gewees. Twee van die drie skepe waarmee Christophorus Columbus die nuwe wêreld ontdek het (1492), die Niña en die Pinta was ook karvele gewees.


Die meeste lande van die wêreld het verskillende name in verskeie tale. Party lande het ook naamsveranderinge weens staatkundige of ander redes ondergaan. Hierdie artikel poog daarin om alle ander bekende name vir alle nasies, lande en oppermagtige (soewereine) state weer te gee. Dit laat geen ruimte vir enige mening omtrent die "oorspronklike", "amptelike", "werklike", of "juiste" benaming vir enige land nie. Lande word alfabeties deur hul tans bekendste naam in Afrikaans gelys. Elke Afrikaanse naam word opgevolg deur sy tans bekendste eweknie in ander tale, en word ook in alfabetiese volgorde volgens naam en taal gelys (ongeag die uitspraak). Waar geskiedkundige en/of wisselvorms gebruik word, word dit so aangedui. Buitelandse benamings wat met Afrikaans ooreenstem word ook gelys, om die vraag "Hoe heet die naam in...?" te beantwoord. Die name moet as volg neergepen word: tale wat die Latynse alfabet gebruik, moet as "Naam (taal)" geskryf word, byvoorbeeld, "Afeganistão (Portugees)", en volgens die Afrikaanse alfabetiese volgorde gelys word.


Epsom is 'n dorp in die suide van Engeland, in die graafskap Surrey. Met 'n bevolking van 27 065 in die 2001 sensus, is die dorp kleiner as Ewell, die grootse dorp in die distrik Epsom en Ewell. Hierdie artikel is ’n saadjie. Voel vry om Wikipedia te help deur dit uit te brei.


Die Hoërskool Eaglesvale is 'n hoërskool in Harare, Zimbabwe. Dit het sy ontstaan gehad as Bothashof, 'n Afrikaansmedium-skool met noue Suid-Afrikaanse bande in die destydse Suid-Rhodesië en later Rhodesië. Dit het aan die einde van die koloniale tydeperk Engelsmedium geword en eindelik ook vir 'n kort rukkie in die onafhanklike Zimbabwe as sodanig bestaan. Die voertaal is verander omdat die Afrikaanse gemeenskap in dié land so verminder het dat die skool hernoem is na Eaglesvale en "'n ware Zimbabwiese skool" geword het. Die hoër- en laerskole Eaglesvale deel 'n perseel. Daar is meer as 500 leerlinge in die hoërskool. Studente, alumni en personeel van Eaglesvale noem hul skool "Vale". Omstreeks 1910 het ds. A.J. Botha van die NG gemeente Bulawayo met 'n fiets gery na 'n siek weduwee wat op 'n plaas saam met sy twee dogters gewoon het. Die vrou is later oorlede en haar twee dogters wees gelaat. Dié twee is toe versorg deur Ndebele-dorpenaars. Die NG Kerk stig toe 'n weeshuis in Rhodesstraat, Bulawayo, om na dié kinders om te sien. Later het ene mev.


Graaf Napoleon Stanisław Adam Ludwig Zygmunt Krasiński [ˈzɨɡmunt kraˈɕiɲskʲi], * 19 Februarie 1812 in Parys, Frankryk; † 23 Februarie 1859 in Parys), was 'n Poolse adellike en digter na wie saam met Adam Mickiewicz en Juliusz Słowacki as "Nasionale Barde" verwys word. Hierdie drietal Romantiese digters het tydens die periode van vreemde oorheersing beduidende invloed op die nasionale bewussyn van die Poolse volk uitgeoefen. Krasiński was die seun van graaf Wincenty Krasiński, 'n generaal van Napoleon Bonaparte en lid van die adellike Krasiński-familie. Hy het regswetenskappe aan die universiteite van Warskou en Genève gestudeer. In die laasgenoemde stad het hy kennis gemaak met Adam Mickiewicz. In sosio-politieke opsig was Krasiński konserwatiewer as die ander twee digters en het baie van sy werke anoniem gepubliseer. Hy het veral bekendheid verwerf met sy filosofies-messianistiese gedagtes. Sy drama Nie-Boska komedia ("Die On-Goddelike Komedie") uit die jaar 1835 behandel die tragedie van 'n ou-wêreldse adelsklas wat deur 'n nuwe, kommunistiese en demokratiese maatskaplike orde tot val gebring word. Dit is 'n digterlike profesie van klassestryd en Rusland se Oktober-rewolusie.


Hierdie artikel bevat 'n kort oorsigtelike bespreking van Ekspressionisme in die kunste oor die algemeen, maar brei dan veral meer uit oor ekpressionisme in die dramatiese kunste. Ekspressionisme (vanaf Latyn: expressio, uitdrukking) is 'n stroming in die Europese kuns en die literatuur van die 20ste eeu, wat veral manifesteer in die jare 1905 tot 1940. In die ekspressionisme probeer die kunstenaar sy gevoelens en ervarings uit te druk deur 'n sekere vervorming van die werklikheid. Ekpressionisme wil die subjektiewe realiteit van die innerlike mens ontdek. Die drome, nagmerries, stryd en innerlike belewenisse van die mens word daardeur uitgedruk. Die ekpressionisme van die teater was dus die begin van dramatiese uitings wat baie in vandag se film en teater genres herleef. Hierdie revolusie teen die realistiese teaterstyl begin in die negentiende eeu. Die leiers van hierdie beweging voel nie dat realisme werklik kuns is nie. Dit is net 'n namaking van die werklikheid, maar nie 'n interpretasie daarvan nie. Die ekspressionisme was ook 'n reaksie teen die ontwikkelling van tegnologie. Die realiteit was “lelik”, soos so goed beskryf word in TS Eliot se gedig Preludes.


Die NG gemeente Kensington is 'n gemeente van die Nederduitse Gereformeerde Kerk in die voorstad Malvern in die ooste van Johannesburg wat op 1 November 1992 ontstaan het vanweë die samesmelting van NG gemeente Jeppestown (waarby die NG gemeente Bezuidenhoutsvallei in 1980 reeds ingelyf is) en NG gemeente Malvern (waarby die NG gemeente Belgravia ingelyf is, ook in 1980). Dit was ná drastiese afname in die Afrikaanse bevolking van Johannesburg-Oos, wat ook sy tol geëis het op die skole in die omgewing sodat uiteindelik net 'n enkele Afrikaanse laerskool van die aanvanklike drie oorgebly het, die Laerskool Kensington, wat ontstaan het uit die samesmelting van die laerskole Kensington, Johan Rissik en Malvern, met ingang 1992. Leon van Eeden, wat die voorafgaande drie jaar die hoof van die Laerskool Malvern was, was die nuwe hoof van die saamgesmelte skool en is in 1994 oorlede. Herman van der Schyff is toe aangestel as hoof en die skool het onder sy leiding groot hoogtes bereik. Hy pleeg in 2006 selfmoord. Engels is geleidelik as onderrigmedium ingevoer van 2003 af en het omstreeks 2010 die enigste onderrigtaal geword.


Die Naka Bulle Rugbyklub is 'n rugbyklub in Pretoria. Hulle speel in die Carlton-liga van die Blou Bulle Rugbyunie. Die klub se tuisveld is die Hannes Fourie-sportgronde, algemeen bekend as Adelaars, in Wonderboom in Pretoria. Die klub het ontstaan nadat die Adelaars en Oostelikes klubs saamgesmelt het. Derrick Grobbelaar – oud-Blou Bul en Puma-slot Louis Luyt Ruben Kruger Louis Schmidt


Frankfort is die hoofstad van die deelstaat Kentucky in die Verenigde State van Amerika. Frankfort het ongeveer 25 500 inwoners (2010). Frankfort is in 1780 deur James Wilkinson aan die noordelike oewer van die Kentucky-rivier gestig. Die land het oorspronklik aan die pionier Stephen Frank behoort. Dit is aanvanklik "Frank's Ford" genoem, maar die naam is later na Frankfort verkort. Die stad is in 1792 as die hoofstad van Kentucky aangewys. Tydens die Amerikaanse Burgeroorlog is die stad vir 'n kort periode deur die Gekonfedereerde State van Amerika beset. In 1937 oorstroom die stad nadat die rivier as gevolg van swaar reën sy walle oorstroom het. Hierdie artikel is ’n saadjie. Voel vry om Wikipedia te help deur dit uit te brei.


Frans-Polinesië (Frans: Polynésie française, Tahitiaans: Porinetia Farani), die voormalige Frans-Oseanië, is ’n oorsese gebied van Frankryk in die Stille Oseaan en Oseanië wat tot Polinesië behoort. Frans-Polinesië bestaan uit 5 argipels met 118 geologies verspreide eilande en atolle. Dit het ’n oppervlakte van 4 167 km² in ’n gebied van 4 000 000 km² en het in 2012 ’n bevolking van 268 270 gehad. Frans-Polinesië lê noordoos van Nieu-Seeland, oos van die Cookeilande, suidoos van Kiribati en wes van die Pitcairneilande. Die hoofeiland is Tahiti, met die hoofstad en grootste stad Papeete. Die Mururoa-ringeiland is veral bekend vir Franse kernwapentoetse. Die gebied word in vyf eilandgroepe verdeel: die Geselskapseilande (wat uit die Bowindse en Benedewindse Eilande bestaan), die Tuamotu-argipel, Gambier-, Marquesas- en Austraaleilande. Van die 118 eilande en atolle word 67 bewoon. Tahiti, wat onder die Geselskapseilande val, is die digs bevolkte eiland en die setel van die gebied se hoofstad, Papeete. Dit het meer as 68% van die eilande se bevolking.


Åsgårdstrand is 'n dorp aan die Oslofjord in Vestfold, Noorweë. Die dorp is in die 16de eeu gestig en het tot 1965, toe dit tussen Tønsberg en Horten opgedeel is, as 'n selfstandige munisipaliteit bestaan. Die dorp het as kunstenaarskolonie, waar kunstenaars soos Edvard Munch, Christian Krohg en Hans Heyerdahl gewoon en gewerk het, internasionale bekendheid verwerf. Edvard Munch se somerhuis het as klein museum bewaar gebly. Hierdie artikel is ’n saadjie. Voel vry om Wikipedia te help deur dit uit te brei.


Die Moskouse Kremlintorings en die Kremlinmuur is van die oudste bouwerke in Moskou. Dit is aanvanklik as ’n vesting gebou om die stadskern teen aanvalle te beskerm. Die huidige kompleks binne die muur is hoofsaaklik in die laat 15de eeu deur Italiaanse argitekte gebou. Die hele muur, 20 wagtorings en ’n toegangsbrug na een van die torings het behoue gebly. Die vesting het tot in die 19de eeu nog bestaan uit ’n grag, twee riviere (die Moskwa en die nou ondergrondse Neglinnaja) en verskeie opslaanbrûe oor die grag en die Neglinnaja. Die Kremlin het gedien as ’n model vir soortgelyke vestings in ander ou stede soos Nizjni Nowgorod. Agttien van die torings in die muur is in dieselfde tyd as die muur gebou (1485 tot 1499), terwyl die dekoratiewe Tsaartoring eers in 1680 gebou is en die Koetafja-toring buite die muur staan. Vier van die 19 torings in die muur word vandag gebruik om toegang tot die Kremlin te kry, terwyl net twee vir toeriste oop is: die Drie-eenheid- en die Borowitskaja-toring. Die meeste van die 19 torings wat in die muur gebou is, is apart ontwerp en lyk verskillend.


Paaseiland (Spaans: Isla de Pascua, Rapa Nui: Rapa Nui) is ’n eiland in die Stille Oseaan wat sedert 1888 aan Chili behoort. Dit is 3 526 km wes van Chili, 4 251 km oos van Frans-Polinesië en 2 078 km oos van die Pitcairneilande. Polinesiërs het waarskynlik tussen 700 en 1100 n.C. op Paaseiland gaan woon en ’n vooruitstrewende kultuur geskep, soos blyk uit die eiland se talle moai-klipstandbeelde en ander artefakte. Menslike bedrywighede, die vestiging van die Polinesiese rot op die eiland en oorbevolking het daartoe gelei dat alle bome geleidelik afgekap en natuurlike hulpbronne uitgeput is. Dit het die Paaseiland-beskawing aansienlik verswak. Teen die tyd dat Europeërs in 1722 op die eiland aangekom het, het die bevolking afgeneem tot tussen 2 000 en 3 000 nadat daar net ’n eeu vroeër na raming sowat 15 000 eilandbewoners was. Europese siektes en die Peruviaanse slawehandel in die 1860's het die Rapa Nui-bevolking verder laat afneem, totdat daar in 1877 net 111 oor was. Paaseiland is een van die mees afgeleë eilande ter wêreld.


Die Deutsche Volkspolizei (DVP), meestal kort Volkspolizei (VP) genoem, was die polisiediens in die Duitse Demokratiese Republiek. In Junie 1945 is die Volkspolizei in die Sowjet-besettingsone van Duitsland in die lewe geroep en aanvanklik as polisiediens van die deelstate georganiseer. Nadat die deelstate ontbind en deur distrikte vervang is, is die polisiediens op nasionale basis herorganiseer. Vanaf 1952 is die sogenaamde amp van Abschnittsbevollmächtigter (ABV) - 'n polisieman wat verantwoordelik vir 'n spesifieke buurt of Abschnitt was - volgens die Sowjet-voorbeeld in stede en ander nedersettings ingevoer. Belangstellende burgers het die geleentheid gekry om as Helfer der VP - vrywilligers - in die polisiediens saam te werk. Die Volkspolizei is deur die DDR se Departement van Binnelandse Sake (Duits: Ministerium des Innern, kort MdI) bestuur wat sedert 1963 amptelik Chef der Deutschen Volkspolizei genoem is. Die polisiediens is verder onderverdeel in distrikskantore van die DVP in alle distrikshoofstede en VP-Kreisämter (VPKA) in die administratiewe setels van die subdistrikte (Kreise). Vanaf die vroeë 1960's is 1 Julie amptelik as Tag der Volkspolizei ("Dag van die Volkspolizei") gevier.


Hierdie artikel handel oor die hoofstad van Guadeloupe. Moenie verwar word met Basseterre nie. Basse-Terre is die hoofstad en grootste stad van die eilandnasie Guadeloupe, 'n Franse oorsese gebied in die Karibiese See. Die stad het 'n bevolking van 11 395 in 2013 gehad en het 'n oppervlakte van 5,78 km². Wikimedia Commons het meer media in die kategorie Basse-Terre. Hierdie artikel is ’n saadjie. Voel vry om Wikipedia te help deur dit uit te brei.


Die //Khara Hais Plaaslike Munisipaliteit was een van die plaaslike munisipaliteite in die ZF Mgcawu-distriksmunisipaliteit in die Noord-Kaap, Suid-Afrika. //Khara Hais het met die Mier Plaaslike Munisipaliteit saamgesmelt (direk na die 2016 plaaslike verkiesings) en staan nou as die Dawid Kruiper Plaaslike Munisipaliteit bekend. Upington bly die setel. Nedersettings in die munisipaliteit was: Lambrechtsdrif Paballelo Upington (setel)


Die distrikte van Israel (distrik is mehoz, meervoud mehozot) is deur die ministerie van binnelandse sake ingestel en word vir onder andere planologie en statistieke gebruik. Dit verdeel Israel in ses distrikte, naamlik: 1, Noordelike distrik (Mehoz HaTzafon), hoofstad Nasaret. Tzfat (subdistrik) Kinneret (subdistrik) Yizre'el (subdistrik) Akko (subdistrik) Golan (subdistrik), geannekseerde Siriese gebied. 2. Haifa-distrik (Mehoz Heifa), hoofstad Haifa. Haifa (subdistrik) Hadera (subdistrik) 3. Sentrale distrik (Mehoz HaMerkaz), hoofstad Ramla. Sharon (subdistrik) Petah Tikva (subdistrik) Ramla (subdistrik) Rehovot (subdistrik) 4. Tel Aviv-distrik (Mehoz Tel Aviv), hoofstad Tel Aviv. 5. Jerusalem-distrik (Mehoz Yerushalayim), hoofstad Jerusalem. 6. Suidelike distrik (Mehoz HaDarom), hoofstad Be'er Sheva. Ashkelon (subdistrik) Be'er Sheva (subdistrik) B. Judea-en-Samaria-gebied (Ezor Yehuda VeShomron), (nieamptelike) hoofstad Ariel. Hierdie artikel is ’n saadjie. Voel vry om Wikipedia te help deur dit uit te brei.


Go Ahead Eagles is 'n sokkerspan in Deventer (Nederland) wat in die Eerste divisie (die tweede nasionale liga) speel. Go Ahead was al vier keer die kampioene van Nederland gewees. Go Ahead se tuisveld is die Adelaarshorst (kapasiteit: 10 500 toeskouers). Go Ahead het sterk mededinging met die naburige span PEC Zwolle. Die IJsselderby staan bekend as een van die strafste derbys in Nederland. In 1902 het die broers Hollander die klub Be Quick gestig as teenstrewer van die andere klub uit Deventer: UD. Omdat die naam al bestaan word die al vinnig omgeset in Go Ahead (in 1971 word Eagles aan die naam vastgeplak deur die afrigter Barry Hughes). Die span word al vinnig suksesvol, deur in 1916 al kampioen van Oos-Nederland te word. Hulle eindig daardie seisoen ook as naaswenner in die nasionale kampioenskap. In die volgende seisoen wen hulle vir die eerste keer die nasionale titel, iets wat toe nog nooit 'n klub uit Oos-Nederland het bereik nie. Deur die sukses het die klub baie ondersteuners gekry, sodat hulle in 1920 'n nuut stadion bou: die Adelaarshorst (met 'n aanvanklike kapasiteit van 24.000 plekke).


Die Indaka Plaaslike Munisipaliteit is een van die plaaslike munisipaliteite in die uThukela-distriksmunisipaliteit in KwaZulu-Natal, Suid-Afrika. Dit is vernoem na die Indakarivier wat deur die munisipaliteit vloei. Dorpe in die munisipaliteit: Ekuvukeni Kliprivier Limehill Sikoko Son Hoek Tholeni Vaalkop Wesselsnek Wasbank (setel) Hierdie artikel is ’n saadjie. Voel vry om Wikipedia te help deur dit uit te brei.


Die Nketoana Plaaslike Munisipaliteit is een van die plaaslike munisipaliteite in die Thabo Mofutsanyana-distriksmunisipaliteit in die Vrystaat, Suid-Afrika. Nedersettings in die munisipaliteit: Arlington Lindley Petrus Steyn Reitz (setel) Hierdie artikel is ’n saadjie. Voel vry om Wikipedia te help deur dit uit te brei.


Thaba Bosigo (ook Thaba Bosiu gespel) is 'n tafelkopberg in Lesotho. Die naam beteken Berg van die nagte. Die opperhoof van die Basoeto's Moshoeshoe het in 1832 sy hoofkraal bo-op die berg opgerig. Dit is deur die Zoeloes en ander stamme aangeval, maar is nooit oorwin nie. Gedurende die 1865 Basoeto-oorlog het die Vrystaatse burgers onder Louw Wepener probeer om die kraal in te neem. Hulle aanval is egter afgeslaan en Wepener is gedood. Die meeste Basoeto hoofmanne is op Thaba Bosigo begrawe. Wikimedia Commons het meer media in die kategorie Thaba Bosigo. Ensiklopedie van Suidelike Afrika. 1967. Eric Rosenthal. Hierdie artikel is ’n saadjie. Voel vry om Wikipedia te help deur dit uit te brei.


Kathu is 'n myndorp in die Noord-Kaap, Suid-Afrika sowat 12 km vanaf Sishen. Hierdie dorpie het ontstaan toe die tweede ysterertsmyn geopen is. Kathu het gedurende 1979 munisipale status verkry. Daar is 'n woud kameeldoringbome digby Kathu wat in 1995 tot natuurerfenisgebied verklaar is. Die N14 nasionale pad gaan langs Kathu verby. Gereformeerde kerk Kathu Lys van dorpe in Suid-Afrika "Hoofplek Kathu". Sensus 2011. Padlangs deur Suid-Afrika. 2010. ISBN 978-1-77007-751-5 Hierdie artikel is ’n saadjie. Voel vry om Wikipedia te help deur dit uit te brei.


Zuurveld was die ou, Hollandse benaming van die hedendaagse distrik Albanie in die Oos-Kaap. Daar is verskeie verklarings vir die naam "Albany", maar die mees waarskynlike is dat genl. Jacob Cuyler, landdros van Uitenhage, dit in 1814 vernoem het na sy geboortestad in die Amerikaanse deelstaat New York, Albany, waar sy vader burgemeester was. Die nuwe naam is in 'n regeringsadvertensie van 7 Januarie 1814 afgekondig, waarin gestaan het: "Notice is hereby given that His Excellency the Governor and Commander-in-Chief has been pleased to direct that that part of the district of Uitenhage formerly called Zuurveld shall in future be known and called by the name Albany. Castle of Good Hope, January 7th, 1814, by Command of His Excellency the Governor. H. Alexander, Secretary." Lys van streeksname in Suid-Afrika Eerste Grensoorlog Tweede Grensoorlog Derde Grensoorlog Vierde Grensoorlog Nienaber, P.J. 1963. Suid-Afrikaanse pleknaamwoordeboek, deel 1. Kaapstad, Johannesburg: Suid-Afrikaanse Boeksentrum. Raper, P.E. 1987. A Dictionary of South African Place Names. Johannesburg: Lowry Publishers. Rosenthal, Eric. 1978. Encyclopaedia of Southern Africa.


Die rooikolmuskeljaatkat (Genetta maculata) kom voor aan die noordelike gebiede van Suid-Afrika, Zimbabwe, Mosambiek en die Okavangodelta in Botswana. Die soogdier kan tot 3.2 kg swaar word en is wit of gryswit met roesbruin kolle, ringe en strepe. Die stert is donker met wit ringe. Van die skouers, al op die ruggraat langs tot by die stertbasis, is 'n strook donker hare. Daar is wit kolle onder die oë en die wange is ook wit; dit word geskei deur donkerbruin strepe vanuit die hoeke van die oë. Die ore is rond en regop. Die stert eindig in 'n swart punt en die ken is wit. Daar is geen opmerkbare verskille tussen die geslagte nie. Die diere verkies waterryke gebiede met genoeg onderbos en hulle vreet: rotte, muise, sprinkane, kewers, voëls, spinnekoppe, krieke en paddas. Rooikolmuskeljaatkatte loop gewoonlik alleen of soms in pare. Hulle is naglewend en kom na sononder uit. Hulle slaap bedags in ou erdvark- of springhaasgate of hol boomstamme. Hulle beweeg merendeels op die grond maar kan ook boomklim. Die dier kom nog buite bewaringsgebiede voor.


Bielefeld (Nederduits: Builefeld, Bielefeld, Beilefeld of Builefeild) is 'n selfregerende stad in die administratiewe gewes Detmold van die Duitse deelstaat Noordryn-Wesfale. Met 'n bevolking van 323 000 is Bielefeld die ekonomiese sentrum en die stad met die grootste inwonertal in die streek Oos-Wesfale-Lippe in die noord-ooste van die deelstaat. Die geskiedkundige middestad lê noord van die Teutoburg-woud, maar die moderne stad omsluit ook wyke aan die oorkant van die woud en aan die heuwelhange. Bielefeld huisves 'n groot aantal internasionale firmas, onder meer Dr. Oetker, Gildemeister AG en Schüco. Daar is 'n universiteit en verskeie "Fachhochschulen" (universiteite van toegepaste wetenskappe). "Information und Technik Nordrhein-Westfalen". Geargiveer vanaf die oorspronklike op 28 September 2011. Besoek op 6 September 2011. Hierdie artikel is ’n saadjie. Voel vry om Wikipedia te help deur dit uit te brei.


Nic de Jager is 'n Suid-Afrikaanse akteur. Hy verwerf bekendheid in 1981 vir die rol van Jack Hind in die komedie The Gods Must Be Crazy. Hy is ook bekend vir sy optrede in Suid-Afrika se eerste TV-drama, Dubbele Alibi, wat op die eerste aand van TV-uitsendings in Suid-Afrika op 5 Januarie 1976 gebeeldsend is. Hy speel ook in die eerste Afrikaanse TV-reeks, Dokter Dokter. Rolprente: The Gods Must Be Crazy as Jack Hind, 1980 Die Square, 1975 Olie Kolonie, 1975 Geluksdal, 1974 Die Geheim van Nantes as Pierre du Mont, 1969 Petticoat Safari 1968 TV-optredes: Dubbele Alibi, die heel eerste Afrikaanse TV-drama, 1976 Dokter Dokter, die heel eerste Afrikaanse TV-reeks. Egoli: Plek van Goud Arsenaal as Eittel Niemoller, 2002 Geraldina die Tweede: Claudius Vallei van Sluiers: Con Uit die Wakis, Aanbieder Nuusleser, 1976 - 1987 Regie: Luglokval, 1979 Die Vlakte duskant Hebron 1945 "Hanlie Retief gesels met Nic de Jager, Rapport, 26 Augustus 2018 [1] Nic de Jager lees 'n gedig van Uys Krige op YouTube Hierdie artikel is ’n saadjie.


Laerskool President Steyn is 'n Christelike Afrikaanse primêre skool in Alberton, Suid-Afrika. Die skool is op die hoek van Brink- en Braunstraat in Verwoerdpark geleë. Die skool is na Marthinus Theunis Steyn, politikus en laaste Staatspresident van die Oranje-Vrystaat vernoem. Hulle leuse is Doen dit nou. Die skool se skoollied is in 1946 deur M.L. de Villiers gekomponeer. Die woorde lui as volg: Die skool se webtuiste Skool se Facebook-blad Hierdie artikel is ’n saadjie. Voel vry om Wikipedia te help deur dit uit te brei.


Nils Holgersson se wonderbaarlike reis (Sweeds: Nils Holgerssons underbara resa genom Sverige) is 'n fiksiewerk deur die Sweedse skryfster Selma Lagerlöf, in 'n styl wat vandag bekendstaan as kontemporêre fantasie. Die eerste Sweedse boek het in 1906 die lig gesien. Die agtergrond vir die werk was 'n kommissie van die Nasionale Onderwysersvereniging in 1902 wat 'n aardrykskundeboek vir die openbare skole wou gehad het. Die Britse vertaler Velma Howard skryf: "Lagerlöf het drie jaar gewy aan die bestudering van die natuur en die lewe van voëls en diere. Sy het ongepubliseerde volksverhale van die verskillende provinsies uitgesoek en het dit op uitstaande wyse by haar storie ingeweef." Lagerlöf, net soos verskeie ander Sweedse intellektuele van haar leeftyd, was ten gunste van die hervorming van spelling in Swede. Toe die boek in 1906 die lig gesien het, was dit een van die eerste wat die nuwe spelreëls, soos in opdrag van die Sweedse regering, verskyn het. Le Monde se 100 boeke van die eeu Wikimedia Commons het meer media in die kategorie Nils Holgersson se wonderbaarlike reis. Hierdie artikel is ’n saadjie.


Die Cheetoh is ’n kortharige, hibridiese katras. Die kat is ontwikkel deur die kruising van spesifieke bloedlyne van die Bengaalse kat en Ocicat. Dit is ’n nuwe ras en dus baie skaars. Omdat een van sy voorouers, die Bengaalse kat, ’n hibride is, word die Cheetoh ook as ’n hibride geklassifiseer. Die enigste katregister wat dit erken, is The International Cat Association (TICA). Die Cheetoh het die kenmerkende kolle van albei rasse waaruit hy ontstaan het. Hy het ook die lang bene van die Ocicat. Die doel van die Cheetoh-teelprogram was om ’n intelligente kat te ontwikkel wat aansienlik groter as ander katte is en met ’n wilde voorkoms sonder dat verdere "wilde" bloed bygevoeg word. Dit het ’n gladde, fluweelagtige pels. Behalwe sy voorkoms is ’n kenmerkende eienskap sy "wildekat"-manier van loop. Dit lyk of hy altyd op die jag uit is. Daar is tans sewe kleurvariëteite: siënna (geelbruin) met swart of bruin kolle, goud met swart of bruin kolle, rookkleur met swart kolle, silwer met swart kolle, en die rooipunt met goue kolle.


Die kapokboom (Ceiba pentandra) is 'n boom wat voorkom in die tropiese reënwoude. Die boom word tot 75 meter hoog en staan uit bo ander bome. Die kapokboom is inheems in Meksiko, Sentraal-Amerika, die Karibiese gebied, Suid-Amerika en as C. pentandra asook C. guineensis in tropiese Wes-Afrika. Volgens die Maya-mitologie is die Kapokboom die wêreldboom, soos die Yggdrasil in die Germaanse godsdiens. Ceiba pentandra is die nasionale embleem van Guatemala, Puerto Rico, en Ekwatoriaal-Guinee. Dit verskyn op laasgenoemde se vlag en wapen. Die vrugte bevat kapok, wat 'n bietjie soos katoen lyk, maar minder sellulose bevat. Vrug Oop vrug wat die kapok toon Kapok Lys van uitheemse bome wat in Suid-Afrika voorkom (de) Christian Rätsch: Einführung in die Kosmologie der Maya, in: Ders. Chactun – Die Götter der Maya. Quellentexte, Darstellung und Wörterbuch, Diederichs Gelbe Reiche, Eugen Diederichs Verlag München 1986, bl. 15. (en) Hellmuth, Nicholas (2011). "Ceiba pentandra" (PDF). Revue Magazine. Onbekende parameter |month= geïgnoreer (hulp) (en)


La Spezia is die hoofstad van die gelyknamige Italiaanse provinsie en met sowat 95 000 inwoners die tweede grootste stad van Ligurië. Sy seehawe trek voordeel uit 'n beskermde ligging in die Golf van La Spezia. Die naam Spezia verskyn vir die eerste keer in die 13de eeu, toe die stad onder die heerskappy van Genua gekom het. Die stad het egter 'n onbeduidende seehawe gebly, tot by die tydperk van die Franse Rewolusie en Franse Keiserryk, toe Napoléon Bonaparte dit tot 'n vlootbasis laat uitbou het. Ná sy inlywing by die Koninkryk Sardinië deur 'n besluit van die Kongres van Wene het La Spezia vinnig gegroei, veral nadat die vlootbasis van Genua na La Spezia verskuif is. Die stad en sy hawe, wat deur die Duitse Vloot gebruik is, is tydens die Tweede Wêreldoorlog deur geallieerde bomaanvalle verwoes. Vandag is La Spezia die tweede belangrikste vlootbasis van Italië na Taranto. Die hawe en skeepswerwe vorm die ekonomiese basis van die stad. Danksy die nabygeleë Cinque Terre speel ook die toerisme 'n belangrike rol.


Die Menslike Immuniteitsgebreksvirus (MIV, "HIV" of Human Immunodeficiency Virus in Engels) is die virus wat Vigs (Verworwe immuniteitsgebreksindroom) veroorsaak (AIDS in Engels). Teen 1998 het Suid-Afrika een van die vinnigsgroeiende MIV-epidemies ter wêreld gehad. Volgens 'n studie deur die Suid-Afrikaanse Departement van Gesondheid in 2005, is 30,2% van swanger Suid-Afrikaanse vrouens MIV-positief. 'n Soortgelyke studie (The South African National HIV Survey) toon dat 16,2% van die bevolking tussen die ouderdomme van 15 en 49 MIV-positief is. Baie wetenskaplikes meen dat die werklike persentasie veel hoër is (tot 40%). MIV is 'n lid van 'n groep virusse wat bekend staan as die retroviridae en is dus 'n retrovirus, so genoem omdat die virusse van 'n spesifieke ensiem, tru-transkriptase, (reverse transcriptase in Engels) gebruik maak om te vermenigvuldig in menslike selle. 'n Retrovirus besit nie sy eie DNS nie (waarin die genetiese inligting van meeste organismes gestoor word in die sel se kern) maar stoor sy genetiese materiaal in die vorm van RNS.


Osoon (O3) is 'n reaktiewe allotroop van suurstof. 'n Osoonmolekuul is 'n polêre molekuul wat uit drie kovalentgebonde suurstofatome bestaan. Dit is 'n irriterende, giftige gas met 'n ligteblou kleur teen standaardtemperatuur en -druk. Dit word 'n donkerblou vloeistof onder -112 °C en 'n donkerblou vastestof onder -193 °C. Osoon kom in die osoonlaag in die boonste gedeelte van die stratosfeer van die aarde voor, wat laasgenoemde se natuurlike beskerming teen die son se ultravioletstraling (hoë energiestraling) is. Osoon in die stratosfeer is dus "goeie osoon" wat die son se ultravioletstraling absorbeer en sodoende die mense, diere en plante teen die hoë energiestraling beskerm. Die vorming van ozone in die stratosfeer is 'n fotochemiese proses.


'n Trebuchet is a tipe oorlogwapen wat gebruik word om projektiele soos rotse te slinger. Dit is soortgelyk aan die katapult, maar die slinger aksie wat die projektiel lanseer verskil. Waar 'n katapult potensiele energie opbou en vrylaat om die projektiel te lanseer, gebruik 'n trebuchet swaar gewigte om 'n hefboom aan te dryf. Hierdie artikel is ’n saadjie. Voel vry om Wikipedia te help deur dit uit te brei.


Die term Ceres kan verwys na: Ceres, 'n dorp in die Wes-Kaap. Ceres (dwergplaneet), 'n dwergplaneet in ons sonnestelsel. Ceres (godin), die Romeinse godin van moederlike liefde, die oes en groeiende plante, waarna die bogenoemde dorp en dwergplaneet vernoem is. Ceres Fruit Juices, 'n maatskappy wat vrugtesappe vervaardig.


Lucas Johannes Meyer (19 November 1846, Sandrivier – 8 Augustus 1902, Brussel), die seun van Izaak Johannes Meyer en Martha Maria Landman, was president van die kortstondige Nieuwe Republiek en was verantwoordelik vir die stigting van die hoofstad daarvan Vryheid. Hy was later Lid van die ZAR se Uitvoerende Raad en Veggeneraal in die Boere-oorlog. Nadat die Nieuwe Republiek opgeneem is in die Zuid-Afrikaansche Republiek is Meyer verkies tot lid van die Volksraad van die Zuid-Afrikaansche Republiek. Hy was oënskynlik simpatiek teenoor die saak van die uitlanders en het soms met Kruger se beleide gebots. Hy het egter wel die wapen opgeneem toe die Tweede Vryheidsoorlog uitbreek en die boeremagte aangevoer wat Dundee in die Slag van Talana aangeval het. By die Slag van Modder Spruit het hy as gevolg van swak gesondheid ineengestort. Nadat hy in Pretoria herstel het, het hy na Natal teruggekeer en boeremagte op die Tugelarivier aangevoer. 'n Gebrek aan vertroue deur sy manskappe lei egter daartoe dat hy van sy bevel onthef word en teruggeroep word na Pretoria. Hy het in die ZAR regering onder Schalk Burger, die waarnemende president, gedien toe dit na Tautesberg in noordoos Transvaal verskuif is in Desember 1901.


Winooski is 'n stad in die distrik Chittenden van die deelstaat Vermont (noordoostelike Verenigde State). Winooski, wat aan die monding van die Winooskirivier lê, het volgens die sensus van die jaar 2010 'n bevolking van 6 561 mense. Die woord "winooski" is ontleen aan 'n woord uit die taal van die Abenaki, Winoskitegw, en beteken "rivier van die uieland". Die stad se bynaam is dan ook "Onion City". Hierdie wilde uie het soos bieslook (grasuie) of prei gelyk, maar kom deesdae in die stadsgebied nie meer voor nie. Winooski het ook die Courage Brothers se lied She Knows geïnspireer. Winooski huisves die hoofkwartier van die VSAC, die Vermont Students Assistance Corporation. Volgens die Verenigde State se Sensusburo het die stad 'n totale oppervlak van 3,9 vierkante kilometer (1,5 vierkante myl), waarvan 3,7 vierkante kilometer (1,4 vierkante myl) land en 0,2 vierkante kilometer (0,1 vierkante myl) of 5,3 persent water. Vanweë sy ligging langs 'n belangrike handelsroete het Winooski waarskynlik as 'n handelspos ontstaan.


Kartografie (In Grieks "chartis", om te skryf) Kartografie behels die optrek van kaarte, deur dit te bestudeer en te beoefen. 'n Persoon wat in kartografie spesialiseer, word 'n kartograaf genoem. Gewoonlik was kaarte opgetrek met behulp van pen en papier, maar die koms en verspreiding van rekenaars het 'n omwenteling in kartografie teweeg gebring. Die meeste hedendaagse kaarte word met behulp van kartografiese sagteware op rekenaars geproduseer. Kaarte dien as die visuele voorstellings van data wat handel oor verskillende ruimtes en areas. Hierdie data word deur verskeie tipe metings verkry, en word in 'n databasis gestoor. Die data kan dan later vir verskeie gebruike weer herroep word. Die kartografiese proses is gebaseer op die vasgestelde feit dat die wêreld meetbaar is, en dat ons betroubare voorstellings of modelle van daardie realiteit kan maak. Kartografie behels gevorderde vaardighede en ingesteldhede, asook die gebruik van simbole om sekere geografiese verskynsels mee te verteenwoordig, asook die vermoë om die wêreld op 'n abstrakte en afgeskaalde wyse te kan visualiseer. Die kartografie was oorspronklik ŉ onderafdeling van die geografie, maar het deur die toepassing van eie tegnieke tot 'n selfstandige wetenskap ontwikkel.


Baikonoer is die tradisionele lanseersentrum (kosmodroom) van die Sowjetse en Russiese ruimtevaart in die steppe van Kasakstan. Baikonoer is die grootste lanseersentrum ter wêreld en beslaan vandag 'n oppervlakte van 125 by 85 kilometer, beskik oor dosyne van lanseerplatforms en vyf kontrolesentrums. Baikonoer ontstaan tussen 1955 en 1957 naby die dorpie Tjoeratam, 'n klein kruispunt van twee spoorlyne, wat as basiese infrastruktuur gebruik word om binne 'n kort tyd die sentrum op te rig. Die Sowjetunie benodig in hierdie tydperk 'n lanseerterrein vir sy nuwe interkontinentale ballistiese missiele, soos byvoorbeeld die R-7. Die eerste R-7 word op 15 Mei 1957 vanaf Baikonoer gelanseer. Binne vyf maande volg 'n variant van hierdie missiel, wat die eerste satelliet ter wêreld, Spoetnik 1, suksesvol lanseer. Vier jaar later beskik die Sowjetunie met Joeri Gagarin oor die eerste ruimtevaarder. Alhoewel die Verenigde State met die eerste maanlanding presteer, behaal die Sowjetunie vanaf die sewentigerjare weer 'n oorwinning in die "ruimtewedloop" met die Amerikaners. Die bemande ruimtestasies Saljoet en Mir, wat in hierdie tydperk ontstaan, behoort tot die mees ambisieuse projekte van die moderne ruimtevaart.


Die Rainbow Warrior was die Nederlandse vlagskip van die omgewingsorganisasie Greenpeace, totdat dit deur Frankryk in Nieu-Seeland gesink is. Die skip lê op 10 Julie 1985 in die hawe van Auckland om te protesteer teen die kerntoetse wat die Franse regering op Mururoa, 'n ringeiland in Frans-Polinesië, gehou het. Twee lede van die Franse geheime diens, Prieur en Mafart, stel twee myne teen die romp van die skip. Die ontploffing veroorsaak 'n gat in die romp, waarna die Rainbow Warrior vinnig sink. Op één na kon diegene aanboord veilig aan land kom. 'n Fotograaf Fernando Pereira, 'n Nederlander van Portugese afkoms, sterf in die voorval. Beide geheime agente word gearresteer en tot lang gevangenisstraf veroordeel. Hulle kon na 'n kort tyd Nieu-Seeland verlaat om hulle tronkstraf in Frankryk te voltooi. In Frankryk word hul gou in huisares geplaas en dien net 'n gedeelte van die vonnis uit. In Julie 2005 word bekend gemaak dat die voormalige Franse president François Mitterrand destyds self toestemming gegee het vir die aanval, hoewel hy dit in die openbaar sterk veroordeel het. Hierdie artikel is ’n saadjie.


Esoterie, of Westerse esoterie, is ’n term vir ’n wye verskeidenheid losweg samehangende idees en bewegings wat in die Westerse gemeenskap ontwikkel het. Hulle word verbind deur die feit dat hulle in ’n groot mate onderskei kan word van die rasionalisme van die ortodokse godsdiens en die Verligting. Esoterie kom voor in verskeie vorme van Westerse filosofie, godsdiens, pseudowetenskap, kuns, letterkunde en musiek, en dit beïnvloed steeds intellektuele idees en die popkultuur. Die woord is afgelei van die Griekse esoterikos, wat "innerlik", "verborge" en "geheim" beteken. Die idee om ’n groot verskeidenheid Westerse tradisies en filosofieë saam te groepeer onder die sambreelterm "esoterie" het in die laat 17de eeu in Europa ontwikkel. Verskeie akademici het gedabatteer oor hoe om dit te definieer, en ’n paar voorstelle is gemaak. Een model se definisie kom van sekere esoteristiese denkrigtings self en beskou "esoterie" as ’n verskuilde, interne tradisie. ’n Tweede siening is dat dit bewegings omvat wat ’n "betowerde" wêreldmening huldig in die lig van ’n toenemende ontnugtering.


Salisbury kan verwys na: Salisbury, 'n stad in die Verenigde Koninkryk. Harare, wat vroeër as Salisbury bekend gestaan het.


Alizée Jacotey (gebore in Ajaccio, Korsika op 21 Augustus 1984) is 'n Franse sangeres. Die verhoognaam wat sy gebruik, Alizée, is die vroulike vorm van die Franse woord alizé wat "passaatwind" beteken. Sy het dié naam gekies omdat haar ouers ywerige branderplankryers was. Alizée word as 'n protégé van Mylène Farmer en Laurent Boutonnat beskou. Farmer is 'n bekende en suksesvolle Franse sangeres, en Boutonnat is 'n liriekskrywer en komponis. Alizée se bekendste treffer is "Moi... Lolita", wat 'n groot sukses was in byna die hele Europa en dele van Oos-Asië. Op die ouderdom van vier het Alizée met danslesse begin. Sy het só goed gevaar dat sy daarna nog sanglesse en dramalesse ook geneem het. Op elf het Alizée aan 'n vliegmaatskappy se tekenwedstryd deelgeneem, wat sy gewen het en haar tekening is toe op een van die maatskappy se vliegtuie aangebring. Op vyftien het sy aan 'n sangkompetisie op TV deelgeneem, waar sy die lied "Ma Prièrre" gesing het en daarmee gewen het. In 2001 is Alizée as die beste nuwe kunstenaar op die NRJ-toekennings verkies.


Gela is 'n belangrike hawestad in Suid-Italië en hoofstad van die historiese landskap en administratiewe gebied Sisilië. Dit was 'n Griekse kolonie, gestig deur mense van die eiland Rhodos en Kreta in 689 v.C., en vernietig deur Mamertines ('n leër van huursoldate in diens van Syracuse) in 282 v.C. Die agglomerasie van Gela het 'n bevolking van 77 307 in 2011 gehad. Emanuele Zuppardo-Salvatore Piccolo (2005), Terra Mater: sulle Sponde del Gela greco, Betania Editrice, Caltanissetta; (en) Piccolo, Salvatore. Gela. Ancient History Encyclopedia. December 20, 2017. Hierdie artikel is ’n saadjie. Voel vry om Wikipedia te help deur dit uit te brei.


Oos-Asië Oos-Asië is 'n geografiese subgebied in die ooste van Asië wat op verskillende maniere gedefinieer kan word en wat met die verander het. Dit wissel van 'n eng-definisie wat net die lande in Asië insluit wat deur die subtropiese monsoon en die historiese Chinese beskawing beïnvloed is tot 'n baie breër polities-ekonomiese definisie. Oos-Asië en Oostelike Asië word soms as 'n alternatief vir die tradisionele term, die Verre-Ooste, gebruik. Die volgende politieke entiteite word konsekwent as deel van Oos-Asië gesien:  Volksrepubliek China (insluitend die Spesiale Administratiewe Gebiede  Hongkong en  Macau)  Republiek van China (Taiwan)  Japan  Noord-Korea  Suid-Korea Verder word die volgende gebiede ook baie keer in die definisie ingesluit:  Mongolië Russiese Verre-Ooste  Viëtnam Breër definisies sluit in Mianmar, Broenei, Kambodja, Oos-Timor, Indonesië, Laos, Maleisië, Filippyne, Singapoer, Thailand en Viëtnam. Die East Asia Summit sluit die 10 lande van die ASEAN, plus China, Korea en Japan in. Selfs in die eng definisie van Oos-Asië dek die gebied ongeveer 12 000 000 km², of omtrent 28% van die Asiatiese vasteland en is dit omtrent 15% groter as Europa.


Die Kamdeboo Nasionale Park is geleë rondom die dorp Graaff-Reinet in die Kamdebooarea van die Oos-Kaap Provinsie. Die park is eers in 2005 geproklameer en beslaan 20 000 hektaar. Die mees unieke punt in die park, wat meestal uit Karooekosisteem bestaan, is die Vallei van Verlatenheid, 'n unieke klompie dolomiet pilare wat 90 tot 120 meter hoog staan. Die voet van die Sneeuberge en die Nqweba-dam van 1 000 hektaar is in die Kamdeboo Nasionale Park geleë. Die Sondagsrivier voed dié dam. Die bekende Spandaukop (1 316 m) is ook in die park geleë. Die hoogste punt in die park is 1 565 m bo seevlak. Die naam Kamdeboo is 'n Khoikhoi-woord wat beteken groen hoogtes of groen holte. 'n Aantal wildsoorte word in die park aangetref, insluitend: Buffel Blesbok Gemsbok Rooihartbeeste Bergkwaggas Koedoe Swartwildebees Springbok Steenbok Klipspringer Rooikat Rooijakkals Bakoorvos Meerkat Waaierstertmeerkat of grondeekhoring. Ongeveer 250 voëlspesies en 10 visspesies kom ook hier voor; onder andere die Vleikurper, Grootbekbaars en Karp. Daar kom verskeie bome in die park voor. Die soetdoring is baie prominent, veral naby die dam.


Hierdie artikel handel oor die taal. Vir die etniese groep, sien Javane. Javaans (ꦧꦱꦗꦮ, Båså Jåwå, [bɔsɔ dʒɔwɔ]; algemeen bekend as ꦕꦫꦗꦮ, cara jawa, [tjɔrɔ dʒɔwɔ]; letterlik: "taal van Java") is 'n Maleis-Polinesiese taal wat in Suidoos-Asië op die eilande Java (vandaar die naam) en Bali van Indonesië, asook deur Javaanse emigrante in Oos-Timor, Maleisië, Singapoer, Republiek China, Hongkong, Australië, Nieu-Kaledonië, Nederland, Suriname en die Verenigde State van Amerika gepraat word. Javaans is 'n baie ou taal – die oudste geskrewe Javaans dateer van 25 Maart 804. Die taal word tans deur sowat 84 miljoen mense gepraat, hoofsaaklik Javane, omtrent 42% van Indonesië se totale bevolking en is die grootste taal van Indonesië, maar geniet nie ampstaalstatus nie. Javaans is verwant aan Balinees, Boeginees, Chamorro, Indonesies/Maleis, Madoerees, Minangkabau, Palauaans en Soendanees. Dit is ietwat minder verwant aan Filippynse tale soos Cebuano en Tagalog (Filippyns) en het daarnaas nog 'n los verbintenis met Malgassies in Madagaskar.


Galatasaray Spor Kulübü (ook verwys na as Galatasaray SK, Galatasaray AS of sommer Galatasaray) is 'n Turkse sportklub in die stad Istanboel wat bekend is vir hulle sokker afdeling. Galatasaray is in 1905 gestig deur Ali Sami Yen en sy maters van die Galatasaray hoërskool. Galatasaray is die suksesvolste klub in die geskiedenis van Turkse sokker, en het meer bekers as enige ander Turkse klub gewen. Galatasaray se webwerf Hierdie artikel is ’n saadjie. Voel vry om Wikipedia te help deur dit uit te brei.


Max Planck (23 April 1858, Kiel – 4 Oktober 1947, Göttingen) was 'n teoretiese fisikus. Hy was een van die mees invloedryke fisici van die twintigste eeu. In sy leeftyd het hy intensief meegewerk aan die ontwikkeling van termodinamika. Sy doktorale proefskrif in 1879 het gehandel oor beginsels van die warmteleer, en sy definisies en afleidings is algemeen aanvaar. Belangrik is ook sy korrespondensie met L Boltzmann oor die statistiese interpretasie van die tweede wet van die termodinamika. Uit sy teoretiese studie van die ewewig tussen die straling in 'n hol ruimte en die energie deur die ruimte ingesluit, vind Planck 'n vergelyking wat die eksperimentele resultate presies beskryf. Sy studie van straling het daarop gedui dat die omsetting van meganiese energie in stralingsenergie nie kontinu geskied nie, maar in die vorm van sogenaamde energiepakkies of kwanta. In 1900 stel hy die kwantumteorie van straling op en voer 'n nuwe natuurkonstante in, "Planck se konstante". Einstein het in 1905 aangetoon dat Planck se konstante nie slegs by omsetting betrokke is nie, maar oor die hele gebied waarby straling ter sprake is.


Niels Henrik David Bohr (7 Oktober 1885 – 18 November 1962) was 'n Deense fisikus wat belangrike kernfisika-ontdekkings gemaak het. Hy het fundamentele bydraes tot die begrip van atomiese struktuur en kwantumfisika gelewer. As erkenning vir hierdie bydraes het hy die Nobelprys vir fisika in 1922 ontvang. Prestasie was kenmerkend van Niels Bohr se loopbaan – selfs vanaf die vroegste dae. Toe hy nog op universiteit was, het hy al 'n prys wat deur die Akademie van Wetenskap in Kopenhagen toegeken is, verower vir sy navorsing rakende oppervlakspanning. Sy bevindinge is gepubliseer in die Transactions of the Royal Society (Transaksies van die Koninklike Genootskap) in 1908, 'n volle jaar voordat hy sy meestersgraad verwerf het. Bohr se nagraadse werk is gebaseer op kwantumfisika en die elektroniese struktuur van atome. Die ontwikkeling van 'n teoretiese beeld van atoomstrukture, soos gebaseer op die werk van Ernest Rutherford en Max Planck, het een van Bohr se vernaamste bydraes tot fisika blyk te wees, aangesien beide chemiese en fisiese eienskappe van elke element uiteindelik verklaar is. Hy het in 1922 'n Nobelprys vir Fisika vir hierdie werk ontvang.


Jan Hendrik Ellis (5 Januarie 1942 - 8 Februarie 2013) was 'n voormalige Suid-Afrikaanse rugbyspeler wat in die flankposisie gespeel het. Hy het 38 keer vir die Springbokke gespeel, wat in daardie tyd 'n rekord was. Ellis het op 31 Julie 1965 in sy eerste toets vir die Springbokke teen Nieu-Seeland gespeel en hy het sy laaste toets teen dieselfde span op 24 Julie 1976 gespeel. Ellis het ook in die Presidents XV op 31 Maart 1973 teen Skotland gespeel. Hy is op 8 Februarie 2013 by 'n hospies in Pretoria aan kanker oorlede. 38 keer gekies vir die Suid-Afrikaanse span 7 toetse, 21 punte Kere gekies per jaar: 4 in 1965, 4 in 1967, 6 in 1968 , 5 in 1969, 6 in 1970, 4 in 1971, 1 in 1972, 6 in 1974, 1 in 1976 Ellis se telkaart Jan Ellis by www.genslin.us/bokke Foto van Ellis


In die laat-1960's en vroeë 1970's het die Rastafarianisme wêreldwyd onverwags nuwe aandag gekry met die toenemende gewildheid van 'n relatief nuwe musiekstyl: reggae. Die "profeet" wat die Rastafariese boodskap deur reggae aan die wêreld sou oordra, was Bob Marley, 'n Jamaikaanse sanger, kitaarspeler en liedjieskrywer. Marley is op 6 Februarie 1945 gebore as Robert Nesta Marley, en in 1961 stig hy sy eerste groep, The Rudeboys, wat later The Wailers geword het. Met sy meesleurende ritme en sterk lirieke het Marley gou die eerste reggae-musikant geword om internasionale ster-status te bereik. Twee ander lede van The Wailers, Bunny Livingston en Peter Tosh, sou later ook suksesvolle loopbane op hul eie volg. Reggae is 'n versamelnaam om 'n verskeidenheid van Jamaikaanse musiekstyle te beskryf - "ska", "rock-steady", "poppatop" en "mento". Marley se musiek het ook invloede getoon van die Amerikaanse "rhythm and blues" en Jamaikaanse "folk" en "dub".


Die Samoaanse nasionale rugbyspan (Engels: Samoa national rugby union team; Samoaans: Manu Samoa) is die nasionale rugbyspan van Samoa en verteenwoordig dié land tydens internasionale wedstryde (toetswedstryde). Rugby word in Samoa geadministreer deur Rugby Samoa (Lakapi Samoa) wat in 1924 gestig is. Samoa word deur Wêreldrugby as ’n vlak twee-span erken. Die Samoaanse rugbyspan is tans (Januarie 2021) 13de op Wêreldrugby se wêreldranglys gelys. Die span neem aan die jaarlikse Stille Oseaan Nasiesbeker deel, saam met Fidji, Japan, Kanada, Tonga en die Verenigde State. Samoa was ’n lid van die Stille Oseaan Eilande Rugbyalliansie (Engels: Pacific Islands Rugby Alliance; PIRA), saam met Fidji en Tonga; maar hulle het in 2009 hulself onttrek. Samoa het in 1924 sy eerste internasionale wedstryd teen Fidji gespeel. Samoa, Fidji en Tonga speel gereeld teen mekaar in toernooie soos die Pasifiese Drienasies, van wie Samoa tot dusver tien titels gewen het. Samoa se bynaam is Manu Samoa en hulle speel tradisioneel in blou truie met wit broeke. Om die teenstanders te intimideer en hulself te motiveer word voor elke toetswedstryd die Siva Tau-oorlogsdans deur die Samoaanse span uitgevoer.


Refleksologie is 'n skynwetenskaplike alternatiewe mediese terapie wat gebaseer is op die oortuiging dat die massering van sekere punte op die pasiënt se voete of hande genesende effekte op die liggaam het, omdat die punte deur sommige ongedefinieerde energie lyne aan ander dele van die liggaam gekoppel word. Daar is geen oortuigende bewyse dat refleksologie effektief vir enige mediese toestand is nie. Refleksologie is 'n skynwetenskap wat berus op dieselfde beginsel as akupunktuur, naamlik dat die hele liggaam en sy organe verbind word met ongedefinieerde energiebane waardeur ongedefinieerde energie vloei. Praktisyne van refleksologie glo dat blokkasies in hierdie stelsel siektes en ongesteldhede veroorsaak. Daar is geen bewyse van die bestaan van die energie of die effekte daarvan op die liggaam nie. In refleksologie word gefokus op die sleutelpunte aan die onderkante van die voete. Deur spesifieke sleutelpunte te masseer, glo praktisyne dat die blokkasies verwyder word en organe wat daarmee verbind word, genees word. Daar is geen bewys dat die behandeling beter as 'n plasebo werk nie. Daar is sowat 650 reflekspunte in elke voet. Praktisyne glo dat die effek van refleksologie is om die bloedsomloop (vervoer en verskaffing van voedingstowwe en verwydering van afval- en gifstowwe) te verbeter asook die senuvervoer te verbeter.


Anna Iwanowna (Russies: Анна Иоанновна; Anna Ioannowna) (Moskou, 28 Februarie 1693 – Moskou, 28 Oktober 1740) was die dogter van Pieter I van Rusland se halfbroer, Iwan V. Sy het ná haar man, Frederik Willem Kettler, se dood in 1711 hertogin van Koerland en Semgallen geword en was van 1730 tot 1740 keiserin van Rusland. Na Pieter die Grote se dood in 1725, sterf die volgende twee leiers, Katharina I en Pieter II, kort ná mekaar. Met laasgenoemde se dood was die manlike Romanof-lyn uitgesterf en ’n opvolger moes dus uit die vroulike lyn gekies word. Drie lede van Rusland se Opperste Geheime Raad, Aleksander Mensjikof, Heinrich Johann Friedrich Ostermann en prins Dmitri Golitsin, verkry in dié tyd ál meer mag, maar Mensjikov word in 1727 deur die adellike families Glitsin en Dolgoroekof verban omdat hy te veel mag wou hê. Die raad hou ná Pieter II se dood ’n beraad om te besluit wie hom moet opvolg. Hulle kies Iwan V se tweede oudste dogter, Anna, wat toe oor Koerland regeer.


Brandstofinspuiting is 'n stelsel waarmee brandstof vir vermenging met lug vir 'n binnebrandenjin gelewer word. Dit het die primêre stelsel in voertuigenjins geword, en het die vergasser grootliks vir hierdie doel in die 1980's vervang. 'n Brandstofinspuitstelsel word ontwerp en gekalibreer spesifiek vir die soort brandstof wat dit gaan hanteer: petrol, VPG, etanol, metanol, metaan (aardgas), waterstof of diesel. Die meeste brandstofinspuitstelsels word vir petrol- of dieselaanwendings gebou. Met die bekendstelling van elektroniese brandstofinspuiting het die hardeware vir petrol en diesel dieselfde begin lyk. Elektroniese brandstofinspuiting het dit moontlik gemaak om dieselfde hardeware vir 'n verskeidenheid brandstowwe te gebruik. Vir petrolenjins was vergassers die hoofmetode waarop brandstof tot die enjin toegevoer is. 'n Wye verskeidenheid brandstofinspuitstelsels het egter reeds sedert die vroegste gebruik van die binnebrandmotor bestaan. Die hoofverskil tussen vergassers en brandstofinspuitings is dat brandstofinspuitings die brandstof atomiseer deur dit deur 'n klein opening onder hoë druk te pomp, terwyl 'n vergasser op die vakuum staatmaak wat deur die luginlaat veroorsaak word namate dit by die enjin ingesuig word.


'n Eiendomsagent is 'n persoon wat namens 'n verkoper van nie-roerende goedere optree. In Suid-Afrika moet alle eiendomsagente volgens die Wet op Eiendomsagenskapsake, Wet 112 van 1976, geregistreer wees By die Raad vir Eiendomsagentskapsake. Elke eiendomsagent word dan uitgereik met 'n Vertrouendsfonds-sertifikaat en moet hy/sy voldoen aan die bepalinge van die gedragskode soos deur die wet bepaal. EAAB Webwerf Hierdie artikel is ’n saadjie. Voel vry om Wikipedia te help deur dit uit te brei.


Celestinus I was die 43ste pous van die Rooms-Katolieke Kerk. Van Pous Celestinus I word beweer dat hy familie was van keiser Valentinianus III. Sy vader se naam was Priscus. Daar is aanwysings dat hy 'n tydjie in Milaan gewoon het by Sint Ambrosius. Op 10 September 422 volg hy Pous Bonifatius I op en regeer tot sy dood op 6 April 432. Hy word opgevolg deur Pous Sixtus III. Die naam ‘Celestinus’ (Latyn: Coelestinus of Caelestinus) beteken ‘die verhewene’. Pous Celestinus het die konsilie van Efese in 431, waar die Nestorianisme veroordeel is, byeengeroep. Hy verwerp ook die Pelagianisme, die Novatianisme en die Donatisme. Biskop (later Teenpous) Novatianus word deur hom geëkskommunikeer. Op 15 Maart 431 stuur Celestinus vier briewe aan die biskoppe van Illiricum, Narbonne, Afrika en Thessaloniki. Celestinus was baie aktief in die sending. Hy stuur Patricius (Sint Patrick) na Ierland, waar Paladius reeds aktief was. Celestinus is begrawe op die kerkhof van die heilige Priscilla. Sy relike is later verplaas na die basiliek van Santa Prassede. Hy word heilige vereer in die Rooms-Katolieke Kerk.


Die Frankiese Ryk (Latyn: Francia en later imperium Francorum) was in historiese opsig die belangrikste ryk wat ná die ondergang van die Wes-Romeinse Ryk in die 5de eeu ontstaan het en die Wes- en Sentraal-Europese geskiedenis tussen die 5de en 9de eeu oorheers het. Die etnies-kulturele basis daarvan was oorspronklik Wes-Germaanse volke uit die tyd van die Volksverhuising, veral 'n bond van Frankiese stamme, wat reeds sowat eenhonderd jaar voor die begin van die Volksverhuising deur die Romeinse kultuur beïnvloed is. Die Frankiese elite het ná die verowering van Gallië met die plaaslike Galloromeinse adel versmelt en sodoende saam met die destyds invloedryke Rooms-Katolieke Kerk as bewaarder van die kultureel-godsdienstige Romeinse erfenis die magsbasis vir die nuwe Frankiese monargie geskep. Binne drie eeue het die Frankiese Ryk tot 'n Europese groot moondheid ontwikkel wat deur die Merovingiese en Karolingiese dinastieë geregeer is. Die Karolingiese veldheer Karel Martel het in 732 met sy oorwinning in die Slag naby Tours en Poitiers aan die Loire-rivier die uitbreiding van die Islamitiese More na Sentraal-Europa verhinder. Onder Karel die Grote was die Frankiese Ryk op sy hoogtepunt en het sy grootste uitbreiding bereik.


MPEG-1 Oudio Laag 3 (MP3), (Engels: MPEG-1 Audio Layer 3) is 'n lêerformat vir die verliesvrye oudiodatakompressie. MP3 gebruik die prinsiep waar slegs die gedeelte opgeneem en gestoor word wat die menslike oor kan hoor. Daardeur word 'n datakompressie moontlik, wat die oudiokwaliteit min of glad nie beïnvloed nie. Die formaat is 'n indirekte voorganger van AAC (Advanced Audio Coding) (geslote/eiendomsreg) of Vorbis (vry/gratis) wat 'n beter kwaliteit en funksionaliteit oplewer. In vergelyking met die data wat op 'n oudio CD gestoor is, gebruik 'n lêer wat in MP3 geënkodeer is om en by 10% van die stoorplek. (Dit geld vir kwaliteit wat 'n bergingsspoed (sampling rate) van 128kbps bied.) Die opneem van jou eie MP3 / mp3PRO musiek- en spraak-lêers is redelik maklik vandag. Die kwaliteit is direk afhanklik van die sampling rate (bergingsspoed), die bisse wat gestoor word per sekonde. Hoe meer inligting per sekonde gestoor word hoe beter is die reproduseerbaarheid (reproduksie) van die klank.


Vigilius was die 59ste pous van die Rooms-Katolieke Kerk. Pous Vigilius is uit 'n ou Romeinse familie. Sowel sy pa Johannes, as sy oupa was waarskynlik konsuls. Sy broer Reparatus was 'n senator (Procopius, De bello gothico, I, 26). Vigilius is as deken in die kerk ingewy in 531. Pous Bonifatius II het Vigilius aanvanklik as sy opvolger aangedui, maar weens teenkanting sy besluit herroep. Onder Pous Agapetus I word hy as pouslike verteenwoordiger na Konstantinopel gestuur. Na Agapetus se dood word hy deur die Bisantynse keiser na Rome gestuur as die nuwe pous. Die Gote het egter Pous Silverius as pous aangestel. Nadat Belisarius Pous Silverius afgeset het, volg Vigilius op 29 Maart 537 Pous Silverius op en regeer tot sy dood op 7 Junie 555. Hy word opgevolg deur Pous Pelagius I. Die naam ‘Vigilius’ beteken 'die wagter'. Pous Vigilius hou sy voorganger Pous Silverius gevange en die sterf gou weens die harde behandeling. Vigilius is allerweë gesien as 'n strooipop van die keiser. In 540 neem die pous stelling in teen die monofisiete. Verskeie briewe van die pous het bewaar gebly.


Yola is 'n stad in die ooste van Nigerië, met 'n bevolking van 88 500 in 2004. Hierdie artikel is ’n saadjie. Voel vry om Wikipedia te help deur dit uit te brei.


Paulínia is 'n stad in die gelyknamige staat in suidoostelike Brasilië. Dit is geleë op die koördinate 22°40′49″S, 47°09′15″W sowat 118 km vanaf São Paulo en 800 km vanaf die federale hoofstad Brasília. Trekearth (en) Wikimedia Commons het meer media in die kategorie Paulínia. Hierdie artikel is ’n saadjie. Voel vry om Wikipedia te help deur dit uit te brei.


Pendleton is 'n dorp in die noordooste van Oregon, in die Umatilla-distrik. In 2000 het die dorp 'n bevolking van 16 354 gehad: 89,15% wit, 1,53% swart of Afro-Amerikaans, 2,52% Amerikaanse inboorlinge, 0,94% Asiaties, 0,06% Pasifiese eilanders, 3,68% van ander rasse en 2,12% van twee of meer rasse. Spaans-Amerikaners of Latyns-Amerikaners van enige ras het 6,00% van die bevolking uitgemaak.


Die Konfederasie van Suid-Afrikaanse Werkersunies (Engels: The Confederation of South African Workers' Unions, CONSAWU) is 'n Suid-Afrikaanse nasionale vakbondunie. Dit is met die Internasionale Vakbondkonfederasie (Engels: International Trade Union Confederation, ITUC) geaffilieer. Hierdie artikel is ’n saadjie. Voel vry om Wikipedia te help deur dit uit te brei.